Vesti, 12.03.2019, 12:00 PM\nAko vas hvata panika svaki put kada treba da instalirate ažuriranja za Windows jer brinete da bi to moglo da dovede do rušenja sistema, onda je ovo dobra vest za vas.\nMicrosoft je dodao novu sigurnosnu meru koja će od sada automatski deinstalirati loše softverske nadogradnje instalirane na vašem sistemu ako Windows 10 otkrije grešku pri pokretanju, koja može biti posledica nekompatibilnosti ili problema u novom softveru.\nU dokumentu koji je Microsoft objavio u ponedeljak, dan pre objavljivanja martovskog paketa ažuriranja, kaže se da baš kao što Windows "automatski instalira ažuriranja kako bi vaš uređaj bio siguran", operativni sistem će sada pokretati još jedan automatski proces za deinstaliranje problematičnih ažuriranja.\nOd sada, ako primite sledeće obaveštenje na svom uređaju, to znači da je vaš računar sa operativnim sistemom Windows 10 nedavno oporavljen od greške pri pokretanju.\n“Uklonili smo neke nedavno instalirane ispravke da bi se uređaj oporavio od greške pri pokretanju.”\nAko Windows 10 otkrije grešku, operativni sistem će pokušati da reši problem tako što će deinstalirati nedavno instalirane Windows ispravke, što će se raditi samo kada svi pokušaji automatskog oporavka ne uspeju.\nOsim toga, ako dođe do takvih problema, Windows 10 će automatski blokirati instalaciju problematičnih ažuriranja u narednih 30 dana kako bi se osiguralo da se sistem može pokretati i raditi normalno.\nU međuvremenu, Microsoft i njegovi partneri mogu istražiti problem i rešiti ga pre nego što se ažuriranje ponovo dostavi korisniku nakon 30 dana.\nKorisnicima operativnog sistema Windows 10 koji smatraju da ispravke nije trebalo deinstalirati, Microsoft omogućava da ručno instaliraju ažuriranja drajvera ili “kvalitativne ispravke”.\nMeđutim, ako je Microsoft primetio da ta ažuriranja sprečavaju da se vaš sistem ispravno pokrene posle automatske ili ručne instalacije, Windows će ih ponovo deinstalirati.\nMicrosoft je zatražio od korisnika Windowsa da podele povratne informacije koristeći Feedback Hub, tako da kompanija može dijagnostikovati i rešavati probleme sa lošim ažuriranjima.\nOva nova sigurnosna mera, koja će korisnicima biti dostupna od danas, svakako bi pomogla mnogim korisnicima Windowsa da izađu na kraj sa problematičnim ažuriranjima i problemima koji su posledica takvih ažuriranja. S obzirom da kompanija danas objavljuje mesečni paket ažuriranja, nadamo se da nećemo biti u prilici da testiramo kako ova nova sigurnosna mera funkcioniše u praksi.


Nezaposlenost manja zbog migracija - Istinomer\nDva su najvažnija zaključka na koje su Fisklani savet i Kvartalni monitor poslednjih godina ukazivali. Prvo, snažan rast zaposlenosti u Srbiji, koji traje od 2012. godine, potpuno odudara od sporog rasta bruto domaćeg proizvoda (BDP). Drugo, visok rast zaposlenosti nije u skladu sa kretanjem nekih makroekonomskih brojki, koje su sa zaposlenošću čvrsto povezani. To su životni standard stanovništva i naplata doprinosa za obavezno socijalno osiguranje.\n“Od takvog rasta zaposlenosti ne može se, čak ni u teoriji, očekivati da se reflektuje na rast BDP-a i na naplatu doprinosa od obaveznog socijalnog osiguranja”, odgovarali su iz Republičkog zavoda za statistiku.\nAnketa o radnoj snazi ekonomija migracije nezaposlenost


BiH među najkorumpiranijim državama u Evropi i svijetu - Kameleon M&M\n“To su porazni podaci i porazna saznanja koja ne idu na čast političarima u BiH. Opasnost je tamo gdje je politika iznad zakona. Očito je da je politika u BiH pobijedila zakon, a u međuprostoru se razvio organizovani kriminal, kriminal bijelog okovratnika, bijelih rukavica i kriminal vladajućih struktura”.\n“Jedan od gorućih problema koje TI prepoznaje je nesposobnost pravosuđa da rješava ključne probleme i ono je postalo jedan od aktera i nije sposobno da procesuira organizovani kriminal niti visoku korupciju”.\n“Kada bi se od vlasti oduzela javna preduzeća, bilo bi daleko manje organizovanog kriminala. Po podacima VSTS-a, ne ispada da smo država koja ima razvijen organizovani kriminal po broju predmeta”.


Amerikanci odbili CRNOGORSKI jezik jer... | Skandalozno\nAmerikanci odbili CRNOGORSKI jezik sa obrazloženjem da je u pitanju jedna od varijanti SRPSKOG JEZIKA\nKako se navodi, ne postoji više ništa što crnogorska vlast može da uradi kako bi uverila Komitet da crnogorski jezik nije „varijanta srpskog jezika koji se govori u Crnoj Gori„, već da ima svoju lingvističku prepoznatljivost i zaseban istorijski razvoj.\nŠVAJNŠTAJGER PROGOVORIO SRPSKI: Evo kako Bastijan govori naš jezik! – VIDEO\nNaime, u mejlu, koji je potpisala Rebeka S. Gunter, saopšteno je da je Komitet raspravljao više puta o crnogorskom jeziku i stav je bio da se „radi o varijanti srpskog jezika koji se govori u Crnoj Gori„.\n„Posebni kodovi se dodeljuju na osnovu lingvističkih razlika, a ne na osnovu političkih ili geografskih“, poručila je Gunter, preneo je podgorički portal In4S.\nBudite prvi sa komentarom na članku "Amerikanci odbili CRNOGORSKI jezik sa obrazloženjem da je u pitanju jedna od varijanti SRPSKOG JEZIKA"


DSS - Miloš Jovanović: Teže je bojkotovati redovne izbore, DSS još nije doneo odluku\nMiloš Jovanović: Teže je bojkotovati redovne izbore, DSS još nije doneo odluku\nPredsednik Demokratske stranke Srbije Miloš Jovanović izjavio je da je mnogo teže bojkotovati izbore koji se održavaju u redovnom terminu i dodao da se DSS za njih uveliko sprema.\nOn je u intervjuu za dnevni list "Kurir" istakao da će DSS konačnu odluku o tome doneti kad izbori budu raspisani, "uzimajući u obzir celokupnu političku situaciju koja tada bude vladala".\nJovanović je kazao i da niko još nije doneo odluku o bojkotu izbora, pa ni Savez za Srbiju, istakavši da kada je reč o bojkotu treba istrajati u bojkotu sadašnjeg skupštinskog saziva. Predsednik DSS-a je ponovio stav stranke da je potrebno izmeniti izborni sistem u Srbiji i omogućiti građanima da glasaju za kandidate po imenu i prezimenu.\n"Glavne tačke naše kampanje biće iskorenjivanje korupcije kroz osetno pooštravanje kaznene politike za dela sa koruptivnim elementom, kao i uvođenje novih mehanizama poput instituta agenta-provokatora, kao i definisanje ozbiljne strategije za reindustrijalizaciju zemlje bez koje ne može biti jake ekonomije", naveo je Jovanović.\nPredsednik DSS je odnose sa Aleksandrom Šapićem nazvao dobrim, ocenivši da još ima vemena za dogovor o zajedničkom nastupu na izborima.\nNa pitanje kako komentariše spekulacije da bi u koaliciju sa DSS ušli Velja Ilić i Tomislav Nikolić, Jovanović je odgovorio da nema običaj da komentariše spekulacije, "naročito ne kada su ovako nategnute".\nMiloš Jovanović za Kurir: Vođe protesta su pokazale neodgovornost\nOdnose Srbije i Francuske uskladiti sa stepenom podudarnosti interesa dve države\nMiloš Jovanović: Najoštrije osuđujemo destruktivno delovanje autošovnističkih organizacija\nJovanović za Politiku: Redovni izbori se teško mogu bojkotovati


Osnovci izabrali najbolje dečje knjige domaćih pisaca\nTanjug 11. septembra 2021. 13:08\nFoto: Tanjug/Freeimages, ilustarcija\nBEOGRAD – Beogradski osnovci za najbolje dečje knjige proglasili su „Ljuba Hajduk Vukosava“ i „Kad porastem biću baba“, a nagrade Dostijevo pero za mlađi i stariji uzrast njihovim autorima Slobodanu Stanišiću i Violeti Jović biće uručene tokom Dečje nedelje, početkom oktobra.\nDečiji žiri sastavljen od 222 đaka beogradskih osnovnih škola odluku je doneo birajući između 49 knjiga domaćih autora izdatih u prethodnoj godini.\nDruga nagrada za mlađi uzrast pripala je knjizi „U potrazi za suncem“ Ivane Lukić, a treća Božidaru Peševu za „Priče starog hrasta“.\nU kategoriji knjiga za stariji uzrast, od petog do osmog razreda, prema oceni tog najvećeg žirija, druga nagrada pripala je Vesni Aleksić za „Mesečinu u koferu“, a Dragani Mladenović treća za „Sve što sam želela“.\nNagradu „Dositejevo pero“ pokrenuli su 1997. godine gradski Sekretarijat za kulturu, biblioteka „Dositej Obradović“ i „Prijatelji dece“ Voždovac, Zemun i Vračar po Konvenciji UN o pravima dece da izraze mišljenje o delima napisanim za njih, a na incijativu Božidara Peševa, čija je poslednja knjiga osvojila treće mesto.\nZa ove 24 godine osim Slobodana Stanišića prve nagrade više puta osvojili su Uroš Petrović, Gradimir Stojković, Jasminka Petrović, Silvija Otaševic i Vesna Vidojević, a za dela „Cvonki“, „Od čitanja se raste“, „Mračne tajne Ginkove ulice“, „Hajduk iz Beograda“, „Olimpijski san“ i „Kecelja na bele tufne“…\nIzdavač ovogodišnje najbolje knjige za mlađi uzrast je čačanska „Pčelica“, a za stariji uzrast Biblioteka „Dimitrije Tucovic“ iz Lazarevca.


СТРАХ И ТРЕПЕТ: Русија прави најбољи носач на свету\nSTRAH I TREPET: Rusija pravi najbolji nosač na svetu\n1 juna 2015\nRusija razvija projekat nosača aviona za mornaricu od 5,6 milijardi dolara koji će biti bez premca u svetu, izjavio je komandant ruske Severne flote.\n„U budućnosti treba da imamo u svom sastavu kompletan sistem nošenja aviona, koji će po svojim karakteristikama prevazilaziti one koji postoje u svetu. To zahtevaju novi izazovi i pretnje koje se u svetu pojavljuju“, rekao je admiral Vladimir Koroljov.\nPrema njegovim rečima, ako govorimo kakav je nosač aviona potreban floti, to treba da bude plovilo koje odgovara zahtevima sutrašnjice, a na sadašnjeg trenutka.\nKoroljov je saopštio da je upoznat sa idejama Naučnog centra Krilov, ali nije želeo da iznosi procenu projekta, koji nosi šifrovano ime „Projekat 23000E Oluja (Storm)“.\nPrema njegovim rečima, sada glavninu zadataka obavlja krstarica „Admiral Kuznjecov“.\n„Uzimajući u obzir da snage Severne flote obavljaju mnoštvo zadataka u dalekoj okeanskoj zoni, posedovanje nosača aviona u perspektivi omogućiće da se ti zadaci rešavaju efikasnije“, rekao je Koroljov, preneo je Tas.\nRanije je generalni direktor Nevskog projektno-konstruktorskog biroa Sergej Vlasov rekao toj agenciji da vrednost budućeg nosača može da iznosti između 1,8 i 5,63 milijardi dolara (100 i 300 milijardi rubalja) i da bi za njegovu proizvodnju bilo potrebno približno deset godina.\nTaj biro, navodi agencija, koji jedini projektuje nosače aviona, obavlja pripremne radove za ovaj projekat.\nIako za sada još nema tehničke specifikacije za proizodnju broda te klase, nosači programa nalaze se u programu brodogradnje do 2050. godine, navodi Tas.


Zavirite u najzanimljivije bečke građevine - Novosti - Turistički svet\nZavirite u najzanimljivije bečke građevine\n© Eurocomm / Mario Lang\nManifestacija "Open House Beč" održaće se po treći put 10. i 11. septembra u prestonici Austrije. Posetioci će tada imati priliku da zavire u više od 80 arhitektonski uzbudljivih građevina Beča i na taj način otkriju sasvim nove strane ovoga grada. Cilj manifestacije je da arhitekturu približi posetiocima i time je učini razumljivom i dostupnom.\nUz pomoć čak 200 volontera, oko 30.000 posetilaca imaće priliku da obiđe 80 neobičnih građevina Beča. Obilaske će voditi arhitekte ili građevinski inženjeri koji će posetiocima na licu mesta predočavati zanimljivosti i nove aspekte tih građevina. Posetioci će moći da obiđu javne zgrade, škole, poslovne zgrade, industrijske objekte, kao i privatne kuće koje su istorijski značajne ili arhitektonski impresivne.\n"Open House Beč" je deo svetske inicijative "Open House Worldwide", pokrenute 1992. godine u Londonu. U Njujorku je 10 godina kasnije održana prva "Open House" manifestacija van Londona. U međuvremenu se 30 gradova iz čitavog sveta pridružilo ovoj inicijativi.\nGodine 2014. arhitekta i osnivač udruženja “Open House Beč“ Iris Kaltenegger, donela je ovaj projekat u Austriju.


IKEA Srbija aktivno doprinosi AFA Mentorskom programu za buduće preduzetnice\nAFA Mentorski program deo je inicijative “WE Founders”, trogodišnjeg projekta koji AFA sprovodi uz pomoć USAID-a u saradnji sa Impact Hub-om u Beogradu, a koji ima za cilj da osnaži i pomogne budućim preduzetnicama da realizuju svoje biznis ideje osnažene ženskim liderskim modelom i resursima i potencijalima snažne AFA mreže.\nZahvaljujući aktivnom učešću korporativnih partnera AFA organizacije u ovom projektu gradimo široku platformu distribucije znanja, iskustva i ekspertiza koja budućim preduzetnicama služe da obogate svoje početne pozicije i steknu veštine krucijalne za započinjanje sopstvenog biznisa, a korporativnim partnerima da aktivno doprinose društvu zasnovanom na jednakom učešću žena i muškaraca.\nKreiranje biznis plana, poslovno planiranje i budžetiranje bile su ovoga puta teme na koje su eksperti iz kompanije IKEA korisnim primerima i otvorenim dijalogom doprineli Mentorskom programu. O samom procesu izrade budžeta i biznis plana, kao važnom koraku prilikom započinjanja biznisa, slušali smo i razgovarali sa Lukom Bulatovićem, Business Navigatorom za jugoistočnu Evropu u kompaniji IKEA.\nPolaznice AFA Mentorskog programa je u ime kompanije IKEA ugostila Aleksandra Triantafillidou, direktorka ljudskih resursa koja nam je približila IKEA vrednosti i svojim inspirativnim izlaganjem dočarala biznis model utemeljen na vrednostima koje IKEA implementira u svim sferama svog poslovanja.\nO važnosti mentorstva kao nesebičnog doprinosa korporativnog sektora stvaranju buduće ekonosmke vrednosti Srbije, Hilde Van Criekinge, Communication Director IKEA za jugoistočnu Evropu naglašava da su jedinstvo znanja i veština najvažniji resurs koji budućim preduzetnicama može pomoći u realizaciji biznis ideje. Takođe, naglasila je da IKEA ovu temu prepoznaje kao važnu i kao deo korporativne kulture za koju se zalaže jer je najbolja praksa kada se “vodi spostvenim primerom” što je i deo ključnih vrednosti kompanije IKEA. Hilde je ovom prilikom dodala da je najveća satisfakcija jedne kompanije da podrži profesionalni razvoj žena koje su na poslovnom putu uspeha odakle će i same uskoro biti u prilici da podrže rast drugih žena, a sve u cilju stvaranja društva u kome žene ravnopravno kreiraju ekonomsku vrednost.


NOVI KONTIGENT NAREDNIH DANA\nivana radojcic 22.05.2021. 11:05h 13:26h\nAmbasadorka Čen Bo je čestitala Srbiji na postignutim rezultatima u vakcinaciji.\n- Drago mi je da sam dočekala novi kontigent vakcina, raduje me pad broja novozaraženih u Srbiji. Čestitam na postignutim rezultatima kada je vakcinacija u pitanju u Srbiji. U toku je masovna vakcinacija u Kini juče je dato više od 480 miliona doza u kontinentalnom delu samo. Kina je već isporučila ukupno 300 miliona u svetu. Želimo da nastavimo saradnju sa Srbijom u borbi protiv epidemije - rekla je Čen Bo.\nMinistar Lončar rekao je da kod nas vakcine stižu gotovo svakodnevno, kao da je to "nešto normalno, što pada sa neba".\n- Mi se na svakih par dana nađemo na aerodromu gde stižu stotine i stotine hiljada vakcina, a veliki deo sveta vodi veliku bitnu i ima probleme da nabavi vakcine. Mi sve brzo zaboravimo i sve se podrazumeva. U ovoj smo situaciji prvenstveno zbog uspostavljenog prijateljstva našeg i kineskog predsednika - rekao je Lončar.\nNajavio je još jedan veliki kontigent vakcina narednih dana, oko 26.\nLončar je podsetio da svi koji se vakcinišu do 31. maja dobijaju po 3.000 dinara. Pozvao je i mlade da prime vakcinu i pomognu u borbi protiv virusa.\nOn je, međutim, dodao da nije zadovoljan odzivom građana i apelovao na sve, a posebno na mlade da se što pre vakcinišu.\n- Imamo problem sa odzivom mladih i želim da iskoristim ovu priliku da kažem da nije dovoljno da se svi samo zalažemo za vakcinaciju, a kada dođe do nas da se vakcinišemo, mi nalazimo neke razloge da to ne uradimo i da mislimo da će to neko drugi da uradi, pa mi ne moramo - naglasio je Lončar.\nDR MARIJA GNJATOVIĆ: Otkrila koliko još ljudi treba da se revakciniše da bismo dostigli KOLEKTIVNI IMUNITET\nNaglasio je da Srbija ima izvanrednu šansu da izađe iz epidemije, što je moguće isključivo ako se u najvećem broju mladi odazovu masovnoj vakcinaciji, jer su oni, kaže Lončar, potencijalno najveći prenosioci virusa.\nLončar je mladima poručio da ne veruju onima koji ih savetuju da se ne vakcinišu jer, kako kaže, oni nemaju dokaze za ono što pričaju, ie savetovao mlade da o svemu što ih zanima razgovaraju sa stručnjacima.\n- Ja ih molim da veruju činjenicama, dokazima, studijama koje dokazuju da ove vakcine ne prave nikakve probleme, da su krajnje bezbedne i da imaju efekta i da sprečavaju širenje bolesti i spasavaju živote - kazao je Lončar.\nLončar: Sve kovid pacijente prebacićemo u Batajnicu\nU velikom broju bolnica koje su bile u kovid sistemu više nema pacijenata i zbog toga će svi kovid pacijenti biti prebačeni u Batajnicu kako bi se rasteretio sistem i lekari mogli da se posvete non kovid pacijentima, rekao je danas Lončar.\nSPAS NIJE U JUNU VEĆ U JULU? Profesor Kočović: Sunce će pomoći da se virus počisti, ovo je tačan datum povratka u normalu\nKORONA NA KOLENIMA! Dr Đerlek poručio mladima: Ne dajte da vam virus oduzme dan više normalnog života, UZMITE STVAR U SVOJE RUKE\nvakcinakineska vakcinaSinofarmkorona virus


TotalCar.rs » Sigurnost pre svega\n0 komentara 3309 pregleda\nU organizaciji kompanije “Plattner Moto&Marine”, uvoznika marke “Yamaha” za Srbiju, uz podršku DDOR Novi Sad i Delta Team, iz Krškog, u Centru NAVAK održana je teoretska i praktična prezentacija sigurne vožnje, pod nazivom “Sigurno-Jamaha”.\nOsnovni cilj događaja bila je promocija i unapređenje bezbedne vožnje motocikla.\nOko 70 gostiju koji su prisustvovali događaju, kroz teoretsku i praktičnu demonstraciju, uz pomoć profesionalnog trenera bezbedne vožnje motocikla, gosta iz Slovenije, Marjana Selka, imali su priliku da saznaju koji su najbitniji elementi bezbedne vožnje motocikla, počev od kontrole samog motocikla, pa sve do korišćenja zaštitne opreme i tehnike vožnje. Takođe, svi gosti učesnici u programu mogli su da na postavljenom “hendling” poligonu vide vežbe koje se koriste za unapređenje tehnike vožnje, kao i da sami provezu ove vežbe na test motociklima.\nS obzirom na to da je jedan od najvažnijih aspekata bezbedne vožnje i tehnički ispravan motocikl, na događaju “Sigurno-Jamaha” predstavljeni su i svi noviteti za 2014. iz programa skutera motocikala marke “jamaha”, a koje su gosti događaja imali mogućnost da u maksimalno bezbednim uslovima isprobaju na stazi. Najveći interes gostiju izazvali su noviteti na tržištu Srbije, “Jamaha” modeli Ma 250, MT-07, MT-09, i V 950, a gost iz Slovenije, Beno Štern, šampion Evrope u Super moto-trkama, bio je zadužen za atraktivnu demonstraciju modela MT-09.\nPrema izjavama gostiju posle završetka programa, najčešći komentar koji se mogao čuti je da u Srbiji do sada niko nije organizovao ovakav događaj, kao i da su mogli mnogo toga naučiti i probati. Takođe, naglasili su i visok nivo bezbednosti tokom događaja uprkos kiši. U “Plattner Moto&Marine”, organizatoru događaja, nadaju se da će ovakvi skupovi, pre svega, doprineti većoj bezbednosti motociklista.\nŠampion za katedrom\nMaestralni Beno Štern, šampion Evrope u Super moto-trkama, bio je zadužen za atraktivnu demonstraciju modela MT-09.\nNjegova vožnja je izazvala veliko oduševljenje svih prisutnih.


Saradnja CB Podgorica i ODT u Podgorici kvalitetna, operativna i efikasna | Kodex.ME\nDanas u prostorijama Centra bezbjednosti Podgorica održan je sastanak rukovodstva CB Podgorica sa predstavnicima Osnovnog državnog tužilaštva u Podgorici na kojem je ocijenjeno da je uzajamna saradnja kvalitetna, operativna i efikasna.\n15. 10. 2019 - 15:56 Autor: Kodex\nKako se navodi u zajedničkom saopštenju Uprave policije i Osnovnog državnog tužilaštva u Podgorici, policijsko tužilačke aktivnosti su u poslednjih godinu dana doprinijele smanjenju registrovanog kriminaliteta po prijavama građana.\nOsim toga na sastanku je konstatovana činjenica da je u ovoj godini bilo manje odbačenih krivičnih prijava, podnesenih od strane policije što je rezultat kvalitetnih policijskih postupanja na prikupljanju materijalnih dokaza u koordinaciji sa tužilaštvom.\n"Takođe je konstatovano da je došlo do povećanja broja krivičnih djela iz oblasti nedozvoljenog držanja oružja i eksplozivnih materija, kao i krivičnih djela iz oblasti privrednog kriminaliteta, koje građani ne prijavljuju, već su rezultat proaktivnih aktivnosti policije i tužilaštva. U odnosu na navedena krivična djela konstatovano je da je prema izvršiocima, u skladu sa zakonom, potrebno pooštriti kaznenu politiku", saopšteno je.\nU vezi krivičnih djela koja se odnose na požare, eksplozije i havarije, zajedničkim istražnim aktivnostima, na prikupljanju materijalnih dokaza i operativnim radom policije, rasvijetljen je kako je saopšteno veći broj krivičnih djela iz ove godine kao i iz prethodnih godina.\n"U odnosu na krivična djela protiv privrednog kriminaliteta potrebno je preduzeti dodatne zajedničke aktivnosti u cilju realizacije započetih policijsko – tužilačkih istraga.\nU narednom periodu sa povećanom pažnjom će se pratiti krivična djela napadi na službena lica – pripradnike policije u vršenju službene dužnosti, kao i primjena ovlašćenja od strane policijskih službenika", navodi se u saopštenju.


Sekulić: Striktno poštovati prava i obaveze iz kolektivnog ugovora - Vijesti.me\nRAZGOVARALA SA PREDSTAVNICIMA SINDIKATA TELEKOMA\nSekulić: Striktno poštovati prava i obaveze iz kolektivnog ugovora\nMinistarstvo ekonomije će se narednih dana sastati i sa menadžmentom kompanije u cilju cjelovitog i objektivnog sagledavanja različitih stanovišta strana u sporu Edit\n1240 pregleda 2 komentar(a)\nDragica Sekulić (Foto: Boris Pejović)\nMINA Business 20. septembar 2019, 16:01\nMinistarstvo ekonomije nema ovlašćenje i ne želi da arbitrira u sporu poslodavca i sindikata Crnogorskog Telekoma, saopštila je resorna ministarka, Dragica Sekulić i pozvala obje strane na striktno poštovanje zakona i prava i obaveza utvrđenih kolektivnim ugovorom.\nSekulić je danas, na sastanku sa delegacijom sindikata crnogorske telekomunikacione kompanije, pozvala na uzdržavanje od jednostranih koraka i pritisaka bilo koje vrste koji bi onemogućili i opteretili nastavak dijaloga.\n“Na osnovu danas prezentiranih informacija, razlike nam ne izgledaju nepremostive. Naprotiv, smatramo da je trenutak da menadžment i rukovodstvo sindikata demonstriraju liderske osobine, zrelost i odgovornost tako što će bez odlaganja obnoviti dijalog i poljuljano međusobno povjerenje”, kazala je Sekulić.\nPredstavnici sindikata su, kako se navodi u saopštenju Ministarstva, upoznali Sekulić sa aktuelnom problematikom u vezi sa pregovorima o pravima zaposlenih koje su u prethodnom periodu vodili sa menadžmentom kompanije.\nSekulić je rekla da je ubijeđena da uz odgovoran i principijelan dijalog posvećen zajedničkom dobru i brojnim zajedničkim interesima, prostora i mogućnosti za dogovor ima više nego dovoljno.\n“Pozivamo socijalne partnere da se vrate za pregovarački sto i nastave socijalni dijalog u interesu onih koje predstavljaju”, kazala je Sekulić.


Nina Petković je nagrađana za dve osvojene seniorske medalje na evropskom prvenstvu u formama, u disciplini slobodan stil. Olga Petrović je na istom šampionatu osvojila zlatnu medalju u kadetskoj konkurenciji.\nPočetkom septembra Tijana Bogdanović je osvojila zlatnu medalju na juniorskom Evropskom prvenstvu u Portugaliji, što je prva zlatna medalja za našu zemlju. Milica Mandić je dva puta zauzela peto mesto – na Grand Priju u Mančesteru i Svetskom prvenstvu u Meksiku ovog leta, takođe tokom cele godine promovisala je naš sport na šampionski način u Srbiji i regionu.\nOvo su samo najvažniji rezultati zbog čega su sve četiri devojke nagrađene, ali ako krenemo od početka setićemo se Evropskom klupskog prvenstva gde je ženski seniorski tim, u sastavu Milica Mandic, Zvezdana i Tijana Bogdanović, zauzeo drugo mesto u izuzetno jakoj konkurenciji. Tića, iako jedna od najmlađih takmičarki, priredila je veliko iznenađenje kada je pobedila neke od osvajačica seniorskih evropskih i svetskih medalja. Na istom šampionatu Ninoslav Babić je osvojio bronzanu medalju.\nU oktobru Dragan Jović i Milica Mandić su na svečanoj ceremoniji u Las Vegasu primljeni u Kuću slavnih zbog izuzetnih rezultata i doprinosa tekvondou u Srbiji, regionu i svetu, kao i razvoju ovog borilačkog sporta.\nNe sme se zaboraviti ni Galebov Trofej Beograda koji je ugostio neke od najboljih boraca sveta, a zbog dugogodišnje odlične organizacije sledeće godine postaje G1 turnir.\nBojan Todorović je na Svetskom prvenstvu na Baliju zauzeo 7. mesto u timu, što je izuzetno značajan uspeh za našu zemlju, dok su Aleksandar Jovičić, Mihailo Golović i Nikola Trifunović na Evropskom prvenstvu u kategoriji kadeta zauzeli 5. mesto.\nTekvondo klub Galeb je ove godine bio ubedljivo prvi na državnom prvenstvu, prvenstvu Beograda i Kupu Srbije. I ne samo to: Počevši od najmlađih pa do najstarijih, tokom cele godine takmičari su osvajali medalje na domaćim i međunarodnim turnirima, u borbama i formama, slali šampionsku sliku u svet i promovisali tekvondo u Srbiji na najlepši mogući način.


10. septembra ove godine Negotinska gimnazija je proslavila 179. godišnjicu postojanja i rada.\nSvečanoj akademiji, koja je tom prilikom održana u svečanoj sali Negotinske gimnazije, prisustvovali su predstavnici lokalne samouprave, srpske pravoslavne crkve, direktori negotinskih osnovnih i srednjih škola i ustanova kulture, bivši i sadašnji profesori i učenici škole kao i predstavnici kompanija Elixir Prahovo i HE Đerdap.\nPrisutne je pozdravila direktor Negotinske gimnazije prof. Dragana Nisić koja je istakla veliku tradiciju i veoma uspešan dugogodišnji rad ove eminentne institucije.Takođe je istakla da Negotinska gimnazija ponovo u prvom razredu ima četiri odeljenja. Naime ove školske godine je upisana prva generacija učenika sa posebnim sposobnostima za računarstvo i informatiku.\nDirektorka je takođe istakla da je nakon 20 godina gimnazija ušla u veliku reformu koja se odražava i na učenike i na profesore naše škole.\nSvečana akademija je bila svojevrstan čas istorije posvećen stogodišnjici proboja Solunskog fronta i završetku Velikog rata. Kroz ratne godine vodila nas je Milica Micić, učenica četvrtog razreda, monologom kroz lik srpske heroine Milunke Savić.\nObeležavanju ovog istorijskog datuma pridružio se i Muzej Krajine izložbom Bitka na Legetu, eksponatima iz istorijske zbirke koju je pripremio istoričar ove ustanove kulture Vladimir Blagojević.\nUmetnički program su priredile profesorka srpskog jezika Vesna Stanković i profesorka muzičke kulture Danijela Marković zajedno sa učenicima naše škole.


Home / Zanimljivosti / Šta se dešava u ljudskom organizmu kada neko UMRE OD TUGE\nreceptiizdravlje August 9, 2018\tZanimljivosti Leave a comment 514 Views\nGubitak voljene osobe bez dileme je jedan od najtežih izazova sa kojima se ljudi susreću, a uzrok je teškog psihičkog stresa koji u ekstremnim situacijama može dovesti do nove tragedije – da osoba bukvalno umre od tuge.\nIako su se zasad brojni ovakvi slučajevi dešavali širom sveta, pa i kod nas, srpski lekari ne žele da pričaju na ovu temu. Anketirajuću niz naših stručnjaka u vodećim zdravstvenim ustanovama, naišli na manje-više isto objašnjenje – stvar je još neistražena i nezahvalno je o njoj govoriti.\nTo svakako ne pobija činjenicu da ljudi jednostavno mogu umreti od tuge, a samo proteklih nekoliko dana bili smo svedoci toga – dvostruka porodična tragedija zaležena u jednom mestu u blizini Svilajnca.\nKada je do nje došla vest da joj je sin Aleksandar pogledao povredama zadobijenim u saobraćajnoj nesreći na putu Svilajnac-Petrovac, majka Dobrila Simić vrisnula je iz sveg glasa i srušila se. Kako je jedna od rođaka ispričala, članovi porodice su pokušali da joj pomognu, ali spasa nije bilo – majčina bol bila je prevelika.\nSlične stvari dešavale su se i ranijih godina, a ostao je zabeležen i slučaj Gorana Milića koji je preminuo zbog pogibije njegove braće, inače oficira Vojske Srbije. Veliku pažnju, takođe, privukao je stariji par iz Čačka – Miljko (70) i Slavica (71) koji su pronađeni mrtvi u porodičnoj kući, gde su istog dana oboje napustili ovaj svet. Pretpostavka je da je suprug prvi izdahnuo, te da je njegova draga ubrzo potom umrla od tuge.\nBrojni strani stručnjaci o ovoj pojavi pričaju već više od decenije. Bol nakon smrtnog slučaja najčešće se povezuje sa povećanim rizikom od akutnih kardiovaskularnih problema, a sindrom “slomljenog srca” već se uvrežio u svetskoj literaturi.\nOvaj sindrom sprečava lučenje prevelike količine adrenalina koji utiče na zastoj srca. Iako adrenalin u “redovnim okolnostima” stimuliše rad srca, on može biti štetan ako to stanje potraje. Srećom, organ u velikom broju slučajeva uspeva da se oporavi u roku od nekoliko dana nakon doživljenog stresa.\n“Naročito visok rizik primećen je kod mlade populacije i onih koji su izgubili relativno zdravog partnera”, navode naučnici u ovom spisu.\n– Često koristimo termin “slomljeno srce” kako bismo opisali bol koji osećamo zbog odlaska voljene ososbe, a naše studije direktno pokazuju da tugovanje zaista utiče na zdravlje srca – podsetio je dr Sunil Šah, jedan od saradnika naučnog istraživanja.\n– Više istraživanja pokazalo je da pomenute emocije prouzroku čitav niz negativnih odgovora organizma. Među njima su promene u procesu koagulacije (zgrušavanja) krvi, potom krvnom pritisku, nivou hormona stresa i otkucajima srca – naveo je Šah.\nU studiji američkih naučnika o kojoj je pisao “Jutarnji.hr”, objavljenom u časopisu “Psychoneuroendocrinology”, potvrdilo se da pojedinci koji su tri meseca ranije izgubili voljenu osobu imaju viši nivo citokina (glikoprotein koji deluje kao marker imunološkog sistema za indikaciju upale u krvotoku) i niži nivo varijabilnosti srčanog ritma (razmak između dva otkucaja srca, pri čemu viša varijabilnost ukazuje na bolje kardiovaskularno stanje) od neožalošćenih pojedinaca u kontrolnoj grupi iste dobi, pola i telesne mase.\nIako se klinička depresija pokazala kao najčešći oblik ponašanja, bilo i slučajeva manije, bipolarnog poremećaja, shizofrenije, ali i – suicida.\nS druge strane, naročito zabrinjavajući podaci jesu oni koje su objavili autori predvođeni Nikolasom Kristakisom, 2006. godine. Oni su uspeli da dokažu da ljudi “umiru od tuge” čak iako su njihovi voljeni i dalje živi, ali pate od nekog zdravstvenog problema. Ispitanici su ovog puta bili stariji bračni parovi gde je jedan od supružnika zbog teške bolesti bio na lečenju u zdravstvenoj ustanovi.\nPrevious Teodorinoj mami su pre pet godina rekli da joj KĆERKA UMIRE, a sada se ona sa svetskog takmičenja vratila okićena ZLATNIM MEDALJAMA\nNext FOTOGRAFIJA KOJA JE RASPLAKALA SRBIJU Policijski pas uginuo na dan sahrane svog vodiča


ĆETKOVIĆ: BOJKOT SKUPŠTINE VIŠE NE DAJE EFEKTE, OPOZICIJI HVALI INOVATIVNOST – TVTeuta\nĆETKOVIĆ: BOJKOT SKUPŠTINE VIŠE NE DAJE EFEKTE, OPOZICIJI HVALI INOVATIVNOST\nPrej tvteuta16:36 14 Jul 2017\nAktuelna politička situacija u Crnoj Gori nije pozitivna, makar po pitanju opozicije i unutrašnjih sukoba i frakcija koji su ovih dana tema broj jedan u medijima. Predsjednik opštinskog odbora Socijalističke narodne partije u Ulcinju Andrija Ćetković smatra da ovakve frakcije samo škode opoziciji i idu na ruku vladajućoj koaliciji.\nNa pitanje novinara TV Teuta, da li vjeruje da će doći do političke destabilizacije u zemlji, Ćetković tvrdi da se Crna Gora samo ekonomski može destabilizovati. Smatra da bojkot Parlamenta opozicije više ne daje nikakve pozitivne efekte, kao i da u redovima opozicionih stranaka defitinitivno fali inovativnosti.\nOvakvo stanje samo koristi vlasti, jer čelnici opozicije kao da ne žele da shvate u kakve duboke unutrašnjo-političke krize dovode kompletno društvo, smatra Ćetković.\nIako su predstavnici Bošnjačke stranke i Liberalne partije dali svoj glas pri izglasavanju Zakona o naknadama za majke sa troje i više djece, isti poslanici, kaže Ćetković pogazili su svoju riječ i vrlo uredno podigli glas za ukidanje naknada na nedavnoj sjednici Skupštine.\nPrethodnih dana aktuelni su unutrašnji sukobi i neslaganja u SNP-u. Ćetković kaže da je u toj partiji oduvijek postojao jedan mali broj ljudi koji su radili za korist partije, dok sada sa druge strane vlada većina onih kojih su u SNP-u samo iz lične koristi. Kongresi partija, tvrdi Ćetković postoje da bi ojačali unutarpartijsku složnost i stabilnost, a ne da bi je rasturali, što je slučaj, kako kaže sa narednim kongresom SNP-a.\nGlavni odbor Socijalističke narodne partije zakazao je osmi kongres partije za 13. avgust, u Podgorici, na kojem će biti izabran novi predsjednik. Odlukom o sazivanju Kongresa predviđeno je da u radu najvišeg partijskog tijela SNP-a učestvuje 463 delegata. Od toga 310 biće predstavnici izabrani u opštinskim organizacijama, a 153 člana aktuelnog Glavnog odbora.


FOTO: Urgentni centar KCV dobio novu angio-salu vrednu 70 miliona dinara\nIzvor: Radio 021, 31.Okt.2018, 13:43\nUrgentni centar Kliničkog centra Vojvodine dobio je novu angio-salu za neurološke, abdominalne i periferne interventne procedure, za koju je izdvojeno 70 miliona dinara.\nPredsednik Pokrajinske vlade Igor Mirović poručio je da je ovo jedan od najznačajnijih pomaka u obezbeđivanju uslova za kvalitetniju zdravstvenu zaštitu u Vojvodinu.\n"Moždani udar je često oboljenje i sa izraženim stepenom smrtnosti i nabavka ovog angiografskog aparata pružiće šansu >> Pročitaj celu vest na sajtu Radio 021 << pacijentima da sa minimalnim posledicama po zdravlje, kompletna procedura od prve dijagnostike do dolaska u KCV bude urađena u kratkom vremenskom roku", rekao je Mirović.\nPrema rečima pokrajinskog sekretara za zdravstvo Zorana Gojkovića, ova angio-sala jedina je koja je umrežena sa svim regionalnim opštim bolnicama u Vojvodini.\n"U narednih mesec do dva Pokrajinska vlada će obezbediti i dva nova CT aparata i magnetnu rezonancu", dodao je Gojković.\nMirović je ukazao i na to da se obnavlja medicinska oprema, a da će se do kraja mandata ove Vlade u potpunosti obnoviti dijagnostika u svih 35 klinika i instituta u Pokrajini.\n"Kruna našeg rada biće izgradnja B i C bloka Kliničkog centra Vojvodine", zaključio je Mirović.\nB92: Vučić: Ulažemo 50 mil EUR više u fabrike na KiM\nSEEbiz.eu: Vučić: Oko 50 miliona evra dodatnih investicija na Kosovu\nBeta: Vučić: Oko 50 miliona evra dodatnih investicija na Kosovu\nBeta Video: Vučić: Oko 50 miliona evra dodatnih investicija na Kosovu\n31.Okt.2018: Novi Sad


Foto: twitter/bmedia / screenshot\nPrema policiji, u demonstracijama učestvuje više od 10.000 demonstranata, koji šetaju centralnom ulicom Ringom.\nPolicija ukazuje da je već bilo više privođenja zbog pružanja otpora prema izvršnim organima, prenosi Tanjug.\nAtmosfera na protestima je veoma napeta i stalno dolazi do čarki sa policijom. Protestno posle podne počelo je skupom levičara koji su demonstrirali protiv pružanja mogućnosti neonacistima da učešćem u antikorona protestima relavitizuju holokaust i šire svoje ideje.\nI na tom skupu došlo je do guranja sa policijom i bacanja predmeta na čuvare reda, koji su pokušavali da učesnike preusmeravaju kako ne bi došli u kontakt sa drugim povorkama.\nPolicija je bila prisiljena da koristi biber sprej. Takođe i deo učesnika demonstracija protiv korona mera bacao je razne predmete na policiju, koja je uspostavila kontrolu nad situacijom upotrebom policijskih pasa i kordonima.\nInače, na ulicama Beča nalazi se, prema Ministarstvu unutrašnjih poslova, 1.200 policajaca iz raznih delova Austrije. I novinari su meta demonstranata, jer ih učesnici protesta vređaju, nazivaju lažovima, i često i napadaju.\nPrema saopštenju policije za danas je bilo najavljeno ukupno 27 protesta, koji su blokirali u potpunosti saobraćaj u gradu. Na najveći protest pozvala je, kao i pre dve nedelje, Slobodarska partija Austrije (FPO), treća politička snaga u zemlji, koja već dugo vodi politiku protiv epidemioloških mera i vakcinacije.\nPROTESTI U BEČU Večeras na ulicama oko 5.000 ljudi zbog korona mera, pozivaju na MEGA DEMONSTRACIJE\nAntivakseri u Beču ometali božićni market: Na protestu se vijorila i SRPSKA ZASTAVA (VIDEO)


Brefor: Ne može 'kupiš za tri, prodaš za jedan'\nŠef kancelarije Svetske banke u Srbiji Lu Brefor smatra da dva poslovna modela, za koje mnogi tvrde da su oslonac srpske privrede, ne vode održivom privrednom razvoju.\n- Štaviše, građani Srbije sve to dva puta platćaju - jednom kao potrošači, a drugi put kao poreski obveznici - ocenio je Brefor u blogu na sajtu B92.\nPrema njegovim rečima, jedan model je da kupiš za jedan i prodaš za dva ili tri (dinara, evra, dolara), a drugi da kupiš za dva ili tri i prodaš za jedan, i prvi model odnosi se na neka privatna preduzeća, dok drugi važi za javna ili državna preduzeća.\n- Priliku da kupiš za jedan i prodaš za dva ili tri po pravilu ti pružaju monopoli ili oligopoli - to je situacija u kojoj jedno ili dva velika preduzeća kontrolišu tržište. Zato Srbija treba da podstakne ulazak više firmi u sektore u kojima postoje takvi trendovi - naveo je Brefor.\nKako je ocenio, nova preduzeća će se takmičiti sa postojećim snižavanjem cena ili ponudom kvalitetnijih proizvoda za iste pare, porodice u Srbiji će očigledno od toga imati koristi, liberalizacija neće prijati onima koji sada imaju koristi od lagodnog položaja na tržištu, ali to je prava politika koju valja voditi.\n- Primer drugog modela je gas - potrošači gasa u Srbiji plaćaju ga jeftinije nego što on košta kad se uvozi. Rezultat je gubitak preduzeća koje prodaje gas. Kako je reč o javnom preduzeću - Srbijagas - taj gubitak u krajnjoj instanci pokrivaju poreski obveznici - naveo je Brefor.\nOn je precizirao da su ti obveznici i građani koji koriste gas i oni koji ga ne koriste i da valja imati u vidu i da neki ljudi koji koriste gas mogu da plate punu cenu jer su dobrostojeći.\nAko bi se gas u Srbiji prodavao po realnoj ceni, Srbijagas ne bi imao gubitke, poreski obveznici ne bi morali da pokrivaju ove troškove, a u srpskom budžetu bilo bi više para da se pomogne onima koji su siromašni, i samo njima, da plate račun za potrošeni gas, ukazao je Brefor.


20.05.2020. 14:42h 20.05.2020. 15:46h\nZa četiri dana Evroliga će saopštiti konačnu odluku o nastavku takmičenja u evropskoj košarci. Kako saznajemo, gotovo je izvesno da neće biti završetka sezone u Evroligi i Evrokupu!\nTo znači da će se aktuelna sezona proglasiti poništenom i ne bi bilo šampiona u ovoj godini. Evroliga i dalje pokušava na sve načine da nađe rešenje o završetku sezone na terenu, ali šanse za to postale su minimalne kada se većina klubova Evrolige u anketi opredelila za opciju "kraj sezone".\nRazlogi su pre svega nemogućnost okupljanja tima, jer okosnicu ekipa uglavnom čine američki igrači, koji su sada u domovini. Kada se na to doda da većini njih ističe i ugovor poslednjeg dana juna, jasno je zašto su klubovi bili za opciju prekida.\nfoto: EPA Andrej Cukic\nEvroliga je pokušala i da proda klubovima ideju o organizaciji fajnal-ejta u oba takmičenja, ali ni za to trenutno ne postoji konsenzus.\nTri dana pošto iz Barselone bude saopšteno šta se dešava sa Evroligom i Evrokupom, reč će imati i ABA liga. Odluka regionalne lige biće indentična kao i odluka Evrolige. Minimalne su šanse da ćemo u naredna tri meseca gledati bilo kakvu košarku.\nŠta ovo znači za srpske klubove\nAko se ozvaniči odluka o prekidu sezone, šta bi to značilo da Crvenu zvezdu i Partizan? Postoje solidne šanse da bi oba srpska kluba mogla da profitiraju iz kompletne situacije i naredne sezone budu učesnici Evrolige.\nTo će umnogome zavisiti i od lične odluke Žordija Bertomeua, a ne rezultata na terenu i propisa, kojih se nikada ne drže striktno u elitnom evropskom takmičenju. U svakom slučaju, Zvezda ima velike šanse da i naredne sezone igra Evroligu, a prvi u redu evropskih klubova iz Evrokupa koji čekaju kartu za Evroligu jeste Partizan.


Zamjenica ministra Burbuqe Bakija-Deva sastaje se sa predstavnikom organizacije Balkan Forum Nita Bicurri i Slobodanom Rankovićem-student iz Beograda - Vesti - Ministria e Kulturës, Rinisë dhe Sportit\nZamjenica ministra Burbuqe Bakija-Deva sastaje se sa predstavnikom organizacije Balkan Forum Nita Bicurri i Slobodanom Rankovićem-student iz Beograda\nSa zadovoljstvom i posebnim interesovanjem, zajedno sa zamenikom ministra Gdin. Boban Stankonik primili dmo predstavnika Balkanskog foruma, Nite Bicurri i Slobodana Rankovića, učenika iz Beograda. Balkanski Forum je regionalna i multisektorska platforma namenjena za unapređenje prekograničnog dijaloga u oblasti ekonomskog razvoja, demokratskih vrednosti i vladavine prava. Ova organizacija ima za cilj da koriste regionalne mogućnosti, i prioritete pojedinih zemalja u cilju unapređenja razvoja i promocije zajedničke vizije ka održivom regionalnom razvoju. U realizaciji brojnih projekata ove organizacije spada i projekat "REACT", kojeg podržava RYCO.\nU okviru ovog projekta je Slobodan Ranković, koji je deo ove aktivnosti ima veze sa nedeljnim posjeta mladih iz regiona da razviju izvan svoje zemlje, za koje su partnerske organizacije u ovom projektu imaju kako bi vam pružili uslove i mogućnosti za susret sa različitim akterima u njihovim zemljama i posete kulturno-istorijskim mestima. Između ostalog govorili smo o odličnoj mogućnosti za promociju naše saradnje sa susednim zemljama, posebno u korist mladih i naših institucija u svim oblastima. MKOS je posvećen podržavanju takvih platformi kroz koje ostvaruje svoje ciljeve učešća mladih u zemljama regiona, obrazovanju, zapošljavanju, preduzetništvu itd.


Početna > Vesti > Proslava povodom 20 godina poslovanja Ibis Instruments održana i u Banja Luci\nNakon proslave u Beogradu, Ibis Instruments održao je proslavu 20 godina uspešnog poslovanja i sa svojim korisnicima u Bosni i Hercegovini. Proslava je održana 17. novembra 2016. godine u restoranu Integra u Banja Luci. Na samoj proslavi održana je i promocija vina manastira Hilandara „Savino Polje“ koje je spoj hiljadu godina duge tradicije proizvodnje vina na Svetoj Gori i savremene tehnologije. Podršku organizacije proslave pružio je i dugogodišnji partner kompanije Ibis Instruments VIAVI Solutions kada je i zvanično dodeljena Viavi Star Team nagrada koju je Ibis Instruments dobio za 2016. godinu kao jedna od 27 Velocity partnerskih firmi širom sveta. Zahvaljujemo se svima koji su prisustvovali slavlju i da i naredni jubilej dočekamo u veselju i sa još boljom saradnjom i uspehom.\nPrethodnoIbis Instruments osvojio Viavi Star Team nagradu za 2016. godinu\tSledećeIbis Instruments – PRVI Platinum IBM partner u Srbiji


Poslovanje Simensa u Srbiji obeležio je nastavak dobrih rezultata, veliki broj uspešno realizovanih projekata u svim oblastima poslovanja i stalnih tehnoloških unapređenja zahvaljujući kojima je ova kompanija više od jednog veka jedna od najuspešnijih na ovdašnjem tržištu. Od 1. oktobra 2013. do 30. septembra 2014. godine, Siemens-ovi prihodi u Srbiji iznosili su oko 78 miliona EUR, dok je ukupan iznos novih narudžbina bio 79 miliona EUR. Na kraju 2014. godine, kompanija upošljava ukupno 1000 ljudi, od čega je 852 zaposlenih u subotičkoj fabrici vetrogeneratora.\nJedanaestu godinu poslovanja Simensove fabrike vetrogeneratora obeležio je porast broja porudžbina generatora usled potražnje na svetskom tržištu. U fabrici je do sada proizvedeno više od 15.000 vetrogeneratora, a stalnim ulaganjem u proizvodnju, kvalitet proizvoda i zaposlene, ova fabrika je postala jedna od najvećih u Siemens sistemu. Ukoliko se ovaj trend rasta i potražnje na tržištu nastavi i naredne godine, u fabrici se mogu očekivati i nova zapošljavanja.\nDalji razvojni planovi fabrike podrazumevaju i proširenje saradnje sa domaćim dobavljačima. Kompanija Siemens d.o.o. Beograd je 2013. godine, u saradnji sa Asocijacijom za mala i srednja preduzeća i preduzetnike Srbije, a uz podršku Ministarstva privrede Republike Srbije, organizovala Sajam za buduće poslovne partnere - Postani Siemens dobavljač. Sajam je tada okupio više od 250 zainteresovanih preduzeća koja su konkurisala kako bi u narednom periodu postali dobavljači jednog od najvećih industrijskih giganata. Projekat je trenutno u finalnoj fazi selekcije, pa će u budućnosti u proizvodnom procesu učestvovati odabrana domaća preduzeća. To će jednoj od najvećih fabrika u Siemens sistemu omogućiti dodatna unapređenja u kvalitetu proizvodnje i brzini isporuke.\nTokom 2014. godine, na inicijativu kompanije Siemens u subotičkoj tehničkoj školi Ivan Sarić, uveden je novi obrazovni profil bravar – zavarivač. Profil je uveden u sklopu projekta uvođenja novih obrazovnih profila u školskom sistemu koji je pokrenula Nemačka organizacija za međunarodnu saradnju (GIZ), uz podršku Vlade Nemačke i Ministarstva prosvete, nauke i tehnološkog razvoja Republike Srbije. 30 đaka od septembra već pohađa nastavu u okviru novog smera, a Siemens će im obezbediti stručnu praksu u fabrici kako bi se već tokom školovanja upoznali sa procesom rada. Kompanija će mladim praktikantima obezbediti i određenu nadoknadu za njihov rad, a dugoročni cilj ove saradnje je da kadrovi koji steknu zvanje bravar–zavarivač prođu praktičnu nastavu, sa mogućnošću zaposlenja u Simensu.\nPored nastavka uspešnog poslovanja fabrike, i u ostalim segmentima poslovanja Siemens je tokom 2014. godine ostvario zapažene rezultate i učešćem u realizaciji kapitalnih investicija predstavljao ključnog partnera domaće privrede.\nSiemens uspešno završio 2014 godinu


Seniori Lavova poraženi u kupu – RK "Lavovi BP"\nU sredu, 20.02.2019. u Bogatiću je odigrana utakmica pretkola kupa Srbije (odakle pobednik ide direktno u četvrtfinale kupa) između domaćina ORK Mačve i RK Lavova BP. Ova utakmica je i po kretanju rezultata a i po odnosu snaga na terenu u mnogome ličila na jesenji prvenstveni okršaj ova dva rivala.Na žalost Lavovi nisu uspeli da naprave još jedan podvig i da se plasiraju u četvrtinu finala ovog najmasovnijeg takmičenja. Domaćin je nošen fanatičnom podrškom sa tribina, posle velike borbe i neizvesnosti zabeležio pobedu, ORK Mačva – RK Lavovi BP 31:27 (15:14).\nOd samog starta bilo je jasno da ni jedni ni drugi neće lako doći do pobede u ovoj utakmici. Do 17. minuta se neprestano igralo gol za gol, gde je domaćin imao gol prednosti a Lavovi izjednačavali rezultat, da bi u narednih 5 minuta igre domaćin napravio seriju od 3:0 i po prvi put stekao 4 gola prednosti. Lavovi se nakon tajm auta ekspresno vraćaju u rezultatski egal i na poluvreme se odlazi sa minimalnom prednošću domaćina. Slična situacija je viđena i u drugom poluvremenu kada je do 51. minuta rezultat stalno bio ili nerešen ili je domaćin imao gol prednosti. I ponovo kao i u prvom delu domaćin za 5 minuta pravi seriju od 3:0 i odlazi na, ovaj put nedostižnih, +4. Lavovi su u poslednjih par minuta imali nekoliko prilika da bar smanje rezultatski zaostatak ali su one ostale neiskorištene.\nNa ovoj utakmici za Lavove su nastupali: Okuka, Grubor 1, Stanojev, Đurković 2, Milošević 4, Mrakić 3, Urošev 5, Kozomora 4, Ćirović, Čupković 1, Radović 7, Prodanović, Dutina, Perleta i Vujasinović. Stručni štab su činili treneri Sudžum Dragan i Permoser Slobodan.\nOvom utakmicom Lavovi su okončali svoj , više nego uspešan nastup u kup takmičenju, i preostaje im da se u nastavku sezone posvete utakmicama u Super B ligi Srbije.\nDodeljene nagrade najuspešnijim sportistima u 2018. godini ▸


Komandant EUFOR-a u Bosni i Hercegovini, generalmajor Alexander Platzer posjetio je 14. septembra 2021. godine komandu 4. pbr OS BiH u kasarni „Božan Šimović“ u Čapljini.\nKomandant 4. pješadijske brigade, brigadir Zdravko Rezo zaželio je dobrodošlicu i zahvalio generalu Platzeru na vremenu odvojenom za posjetu komandi 4. pbr. Tokom informativnog brifinga, brigadir Rezo je istakao značaj i potrebu saradnje između EUFOR-a i 4. pbr OS BiH, koja je do sada bila veoma uspješna i obostrano korisna. General Platzer je upoznat sa aktivnostima koje su komanda i jedinice 4. pbr realizovale u prethodnom periodu, kao i aktivnostima za naredni period. Poseban osvrt je dat na uspješnu realizaciju vježbe „KOMBINOVANI NAPOR-21“ (SEL-2), ocjenjivanja deklarisanih jedinica i pripreme za predstojeću vježbu „QUICK RESPONSE - 21“, koja će se realizovati od 26. - 30. septembra 2021. godine na lokacijama u nadležnosti 4. pbr u kojoj će učestvovati jedinice 4. pbr.\nGeneral major Alexander Platzer je pohvalio aktivnosti koje komanda i jedinice 4. pbr preduzimaju u borbi protiv koronavirusa, te naglasio da je profesionalnan odnos i zalaganje pripadnika 4. pbr u ovoj situaciji, kao i tokom svih vidova obuke i vježbi. General Platzer je istekao da će EUFOR i dalje pružati podršku Oružanim snagama BiH na polju obuke, te drugim vidovima pomoći i saradnje.\nObzirom da je ovo bila redovna posjeta komandanta EUFOR-a komandi 4. pbr, brigadir Zdravko Rezo je iskoristio priliku da uvaženom gostu poželi sve najbolje u njegovom profesionalnom i ličnom životu i radu. Na kraju posjete je komandant 4. pbr brigadir Rezo i general major Platzer su obišli lokaciju kasarne „Božan Šimović“ Čapljina s akcentom obilaska vojne ambulante i realizacije aktivnosti „Dana podoficira 4. pbr“, u sklopu koje je prisustvovao izvođenju pokazne vježbe.


„U posljednjem kvartalu prošle godine kompletirani su radovi na sjevernom području sekundarne kanalizacione mreže (LOT 2), dok su u južnom dijelu (LOT 1) realizovani radovi u dužini od 6 km u naseljima DUP Konik - Sanacioni plan, DUP Momišići, DUP Masline i Ibričevina, DUP Prvoborac. Kada je riječ o primarnom kolektoru, preostalo je da se realizuje posljednji segment u dužini od 508m u neposrednoj blizini budućeg postrojenja. Primarna cjevovodna mreža treba da poveže postojeće sa budućim postrojenjem'', naveli su iz Glavnog grada\nTokom prve polovine godine očekuje se i finalni izbor izvođača za projektovanje i izgradnju samog sistema postrojenja.\n„Na pretkvalifikacioni poziv raspisan prošle godine javile su se kompanije iz Turske, Njemačke, Kine i Belgije. Dvije ponude su zadovoljile formalno-pravne uslove, a sada slijedi detaljna analiza tehničkog dijela ponuda. Nakon što se ustanovi njihova ispravnost, otvaraju se finansijske ponude i bira finalni izvođač u skladu sa strogo definisanim kriterijumima“, kazali su dodavši da nakon toga slijedi projektovanje, a potom i sama izgradnja.\n„Podsjećamo da su krajem prošle godine obezbijeđena dodatna bespovratna sredstva Evropske unije u iznosu od 23,4 miliona za drugu fazu gradnje postrojenja, a prethodno je Glavni grad dobio sredstva u iznosu od više od 10 miliona eura. Ova dodatna sredstva potvrđuju kredibilitet Glavnog grada, a istovremeno potvrđuju da je dosadašnja faza realizacije projekta zadovoljila i rigorozne standarde naših evropskih partnera“.\nIzgradnjom postrojenja rješava se jedno od najvažnijih ekoloških pitanja za Glavni grad u narednih 50 godina. Izabrana lokacija selektovana je na bazi naučnih ispitivanja i nekoliko međunarodnih studija, te kao takva predstavlja najbolje i najbezbjednije definisano rješenje'', zaključuju iz Glavnog grada.


Pola miliona ljudi na velikom protestu u Barseloni, sukobi sa policijom - Radio Kontakt Plus\nPola miliona ljudi na velikom protestu u Barseloni, sukobi sa policijom\n19:39, 18.10.2019Izvor: Reuters, Beta, Hina, N1\nU Barseloni se okupilo oko 525.000 zagovornika nezavisnosti Katalonije na protestu protiv osuđujućih presuda svojim čelnicima i tražeći odcepljenje od Španije, podatak je gradske policije. U blizini zgrade španske nacionalne policije demonstranti pale kontejnere, bačen je suzavac, a više ljudi je privedeno.\nNacionalna policija potvrdila je da je uhapsila 10 demonstranata povezanih s incidentima koji se događaju u ovom trenutku u gradu.\nGlavno okupljanje gde se nalazi najveći broj demonstranata prolazi mirno s brojnim istaknutim zastavama koje simbolizuju nezavisnost i s transparentima "sloboda političkim zatvorenicima".\nU drugom delu grada hiljade studenata i učenika, koji su u sredu stupili u trodnevni štrajk, pokušavaju da dođu do zgrade španjolske nacionalne policije koju čuva interventna policija. Tamo je došlo do okršaja u kojem su privedene tri osobe, od kojih dvoje maloletnika, a jedan je policajac povređen.


RTCG - Radio Televizija Crne Gore - Nacionalni javni servis :: Svijet :: "Evropa pala na ispitu"\n18. 10. 2019. 22:39 >> 22:43 0\nPredsjednik Odbora za spoljne poslove Evropskog parlamenta Dejvid Mekalister komentarisao je neotvaranje pristupnih pregovora sa Albanijom i S. Makedonijom.\nMekalister je ocijenio, povodom neotvaranja pristupnih pregovora sa Albanijom i Sjevernom Makedonijom, da je "danas loš dan za Evropu" koja je izgrađena na prevazilaženju unutrašnjih i spoljnjih podjela.\n"Evropska unija nije bila u stanju da pokaže liderstvo, hrabrost i stratešku viziju. Neuspjeh u donošenju hrabrih odluka podriva stabilnost, predvidljivost i kredibilitet EU u ocima naših partnera i prijatelja", naveo je Mekalister u saopštenju.\nOn je istakao da je Evropa pala na ispitu mogućnosti EU da ispuni obaveze, kada su njeni partneri ispunili svoje.\n"Ne uspjevši da prepozna vizionarsko liderstvo i bolne, duboke reforme i da ispuni obećanja, EU rizikuje da odustane od svoje moći i šalje poruku da su drugi akteri slobodni da sprovode sopstvene agende u regionu", smatra Mekalister.\nOn je istakao da se sada, kada je Evropa iznevjerila svoje prijatelje i saveznike, zatvara prilika otvorena istorijskim Prespanskim sporazumom.\n"Danas je manjina u Evropskom savjetu odgovorna za to što Evropa postaje podijeljena, umjesto da napreduje ka jedinstvu i pomirenju na Zapadnom Balkanu. Te zemlje su takođe diskreditovale poziciju Evropskog parlamenta, koji podržava bezuslovno otvaranje pregovora", zaključio je Mekalister.\nĐukanović: Proglasite Crnu Goru bezbjednom\n05. 08. 2015. 8\nNeosnovan status imigranata iz CG u Njemačkoj


Početna/Microsoft/Microsoft pokreće novi program za podršku startapima širom sveta\nKompanija će u naredne dve godine za potrebe programa obezbediti 500 miliona dolara. A startapima će kao deo podrške biti pružena i mogućnost zajedničke prodaje s Microsoftom. Pristup Microsoft tehnologijama, kao i novim prostorima u okviru zajednice, koji promovišu saradnju na lokalnom nivou.\nStartapi su nezaobilazan generator inovacija, a kako bi im omogućio brži rast, Microsoft će formirati partnerstva sa osnivačima kompanija i investitorima širom sveta.\nMicrosoft Reaktori su fizički prostori u kojima se okupljaju preduzetnici, developeri, investitori i ljudi iz poslovne zajednice, kako bi se povezivali, učili i delili iskustva. U narednom periodu se pored postojećih lokacija u Redmondu, Sijetlu, San Francisku i Njujorku, planira i otvaranje novih prostora u Londonu, Sidneju, Tel Avivu, Berlinu, Šangaju i Pekingu.\nPristup programu Microsoft ScaleUp (ranije Microsoft Accelerators), koji pomaže startapima u kasnijim fazama razvoja, sa najvećom sklonošču da adekvatno iskoriste opcije programa koje se odnose na saradnju u oblasti marketinga i prodaje.\nPovezivanje s Microsoft Ventures, Microsoft timom investitora za strateški preduzetnički kapital, čiji je zadatak da budu aktivni partneri u ključnim fazama rasta startapa.\nViše informacija o detaljima programa i pristupanju istom može se naći na https://startups.microsoft.com/, kao i na zvaničnom blogu.


petak, 15 decembar 2017 14:05\nDRLJAČA: BUDŽET DOBRO KONCIPIRAN\nNačelnik opštine Novi Grad Miroslav Drljača rekao je na javnoj raspravi o Nacrtu opštinskog budžeta za narednu godinu da generalno nije bilo primjedbi, te da je ovaj dokumet dobro koncipiran.\nDrljača je naveo da su učesnici u raspravi, korisnici budžeta imali zahtjeve za povećanje sredstava, ali da je u principu nacrt realno planiran.\n"Svi zahtjevi biće razmatrani i u slučaju da se ne mogu ispoštovati u Prijedlogu budžeta, ostaje prostora kod rebalansa budžeta. Naravno, sve zavisi od realizacije budžeta", rekao je Drljača.\nOn je naglasio da budžet opštine Novi Grad prvu put u projekciji iznosi više od 10 miliona KM.\nVršilac dužnosti načelnika opštinskog Odjeljenja za budžet i finansije Slađana Vukoman Oljača rekla je da su za narednu godinu u budžetu planirani poreski prihodi u iznosu od 7.924.935 KM, odnosno 413.309 KM ili 5,5 odsto više u odnosu na rebalans ovogodišnjeg budžeta.\nčetvrtak, 14 decembar 2017 20:16\nStanje bezbjednosti na području opštine Novi Grad od početka godine je u kontinuitetu dobro, zaključeno je danas na sjednici opštinskog Foruma za bezbjednost.\nKomandir Policijske stanice Novi Grad Dragan Trivanović rekao je da je procenat rasvijetljenosti krivičnih djela po nepoznatom počiniocu 82 odsto.\n"Sprovedeno je nekoliko planskih operativnih akcija među kojima i akcija `Ugovor`, dokumentovanje krivičnih djela iz oblasti privrednog kriminaliteta, koja će biti nastavljena. U akciji `Povratnik` rasvijetljeno je osam krivičnih djela iz oblasti imovinskog kriminaliteta, a riječ je o provalama u stambene objekte u povratničkim naseljima", istakao je Trivanović.\nKada je riječ o javnom redu i miru, Trivanović je naveo da je tokom 11 mjeseci ove godine za više od 50 odsto smanjen broj tuča i fizičkih napada.\n"U oblasti saobraćaja, u novembru su evidentirane samo tri saobraćajne nezgode u kojima nije bilo povrijeđenih. Od početka godine jedno lice je poginulo u saobraćajnoj nesreći", rekao je on.\nNačelnik opštine Novi Grad Miroslav Drljača istakao je da je bezbjednosna situacija na području ove opštine tokom godine bila dobra i da je važno da se građani osjećaju sigurno.\nPredsjednik Foruma za bezbjednost Mirko Lukić naveo je da je realizovan jedan od zaključaka sa ranijih sjednica kad je riječ o bezbjednosti saobraćaja, a odnosi se na semafore koji su nakon više godina ponovo u funkciji.\nLukić je najavio da će do kraja godine biti održani sastanci radnih grupa Foruma za bezbjednost kako bi bili sačinjeni planovi za narednu godinu.\nčetvrtak, 14 decembar 2017 20:14\nNarodna biblioteka u Novom Gradu dobila je danas na poklon ličnu biblioteku pisca Đure Vujasina, koji živi u Banjaluci, a rođen je u selu Sokolište .\nDonacija od 521 knjige predstavlja legat Đure Vujasina, koji kaže da među poklonjenim knjigama ima djela starijih od 50 godina, ali i onih koja su nagrađena prije nekoliko mjeseci.\nVujasin kaže da je došao na ideju da biblioteci u Novom Gradu pokloni ličnu biblioteku zbog činjenice da je sam u ovoj ustanovi počeo da čita knjige.\nOn je rekao da je objavio sedam knjiga i da u svakoj ima nešto zavičajno.\nDirektor biblioteke Slobodanka Vujinović zahvalila je Vujasinu na vrijednoj donaciji.\n"Ove godine biblioteka je bogatija za 1.600 naslova od kojih je većina donacija, što je rekord u poslednjih nekoliko godina", rekla je ona.\nVujinovićeva je dodala da je početkom septembra biblioteka imala više od 1.000 čitalaca, što je rekord u posljednjih nekoliko godina.\nBiblioteka u Novom Gradu ima oko 26.000 knjiga.


Na Kelebiji oko 400 migranata, deca uzvikuju „Otvorite vrata“ - 06.02.2020, Sputnik Srbija\nNa Kelebiji oko 400 migranata, deca uzvikuju „Otvorite vrata“\nOko 400 migranta trenutno je na graničnom prelazu Kelebija, a zajedno sa njima u međuprostoru je i 50-oro dece, od kojih petnaestak stoji ispred same kapije... 06.02.2020, Sputnik Srbija\nIdite kući migranti, Evropa vas ne želi, samo su zaboravili to da vam jave.\n20:47 06.02.2020 (Osveženo: 20:50 06.02.2020)\nOko 400 migranta trenutno je na graničnom prelazu Kelebija, a zajedno sa njima u međuprostoru je i 50-oro dece, od kojih petnaestak stoji ispred same kapije prema mađarskoj granici i uzvikuje na engleskom jeziku „Otvorite vrata“.\nDeca, takođe, drže u rukama transparente sa istim porukama i uzvikuju „Hoćemo u Nemačku“.\nMigranti su raširili šatore u međuprostoru na graničnom prelazu Kelebija.\nPrema procenama Lekara bez granica, zasnovanim na informacijama dobijenih od migranata, postoji mogućnost da se oni ovde zadrže nekoliko dana, a kažu i da među decom ima i beba.\nOn je rekao da neće dozvoliti da deca budu zloupotrebljena i uveren je da iza cele ove situacije stoje nevladine organizacije, koje su, kako je rekao, migrante informisale da su granice otvorene.\n„Nećemo dozvoliti da bilo ko dovede u sukob dve države — Srbiju i Mađarsku“, rekao je Vulin.\nMigranti su na granični prelaz Kelebija, inače, stigli danas u popodnevnim satima, a prethodno su se okupili u obližnjoj šumi.\n6 Februar 2020, 23:13


U saopštenju se navodi da je makro finansijska pomoć deo šireg angažovanja EU sa zemljama u susedstvu i proširenju, a kao vanredna reakcija EU na krizu.\n"Sredstva od MFP stavljena su na raspolaganje u vidu dugoročnih zajmova po veoma pogodnim uslovima. Sredstva od MFP doprineće unapređenju makroekonomske stabilnosti i stvaranju prostora za dodelu resursa u cilju smanjenja teških negativnih socio-ekonomskih posledica pandemije koronavirusa".\nNapominje se da je komisija u ime EU 30.07.2020. godine potpisala Memorandum o razumevanju (MoR) sa Kosovom koji vredi do 100 miliona evra, podeljeno na dve jednake rate od po 50 miliona evra.\n"Memorandumom o razumevanju je usaglašeno devet uslova praktične politike za prijem druge tranše pomoći, tj. mere bi trebalo da se tiču javnih finansija i finansijske stabilnosti, nezaposlenosti mladih, dobrog upravljanja i borbe protiv korupcije", navodi se u saopštenju Evropske unije dostavljenom medijima.\nDodaje se da će ispunjenje mera praktične politike biti ocenjeno pre isplate druge rate u prvoj polovini 2021. godine, u zavisnosti od toga koliko brzo Kosovo primeni usaglašene mere praktične politike.\n21.10.2021 Pljačke u Gračanici: Lopovi ulaze u kuće dok su domaćini u kućama (262)


Dan online - Sport: Blistave partije Radovića - 2019-12-10\nSport BJELOPOLJAC U ODLIČNOJ FORMI Blistave partije Radovića\nCrnogorski reprezentativac Nemanja Radović u ACB ligi igra sezonu iz snova. Stasiti Bjelopoljac "drži" Saragosu na pobjedu do lidera šampionata, ekipe Barselone, a u nedjelju veče imao je simultanku protiv bivšeg kluba -Estudijantesa. Radović je bio najefikasniji igrač (22 poena, šest skokova i jedna asistencija) utakmice koju su gosti riješili 85:67 u svoju korist.\nSaragosa je u poslednja tri meča ostvarili su isto toliko pobjeda (Manresa, Real Madrid i Estudijantes) a ključni igrač na susretima bio je crnogorski krilni centar.\nEkipa Saragose nakon 12 kola zauzima treće mjesto na tabeli a u sledećem kolu dočekuje Fuenlabradu.


"Na gajbi kod Andrića" — Wannabe Magazine\n“Na gajbi kod Andrića”\nU okviru gradske manifestacije “Osvajanje Beograda“ od danas pa naredne tri subote, dakle 19. i 26. oktobra i 2. novembra, okupiće se srednjoškolci koji učestvuju u akciji “Na gajbi kod Andrića“.\nIdeja ove akcije je da srednjoškolcima ponudi različite programe i aktivnosti koji su edukativni, zabavni i rekreativni, kako bi se učesnici inspirisali, angažovali i zapitali o sopstvenim afinitetima. Cilj je da se lik našeg najpoznatijeg pisca približi srednjoškolcima kroz sadržaje koji su njima bliski, kroz sport, ali i druženjem i razgovorom sa njihovim današnjim uzorima, poznatim sportistima, kao što su Milorad Čavić, najpoznatiji srpski plivač, Željko Tanasković, Dušan Petković, Filip Vujić, koji su bivši i aktuelni odbojkaški reprezentativci i dva predstavnika šampionske generacije KK Partizan.\nProgram počinje u 12 časova, ispred spomenika Ive Andrića, u Pionirskom parku.\nOve subote srednjoškolci će biti u mogućnosti da igraju zanimljivu i dinamičnu igru u Pionirskom parku, i to sa našim poznatim sportistima. Posle neformalnog razgovora i fotografisanja, biće saopštena pravila igre, koja je takmičarskog karaktera. Posle igre i proglašenja pobednika, formiraju se nove grupe.\nPrva grupa ide u galeriju NOVA u kojoj svako od učesnika može da: obiđe izložbu "Ja volim sport“ i zabavi se ubacivanjem lopte u koš, fotografisanjem pored Andrića na tribinama, gledanjem filma, potpisivanjem na dres reprezentacije, pisanjem utisaka o izložbi\nDruga grupa ide u spomen-muzej Ive Andrića, u kome može da obiđe stalnu postavku, ali i da, koristeći tablete na kojima se nalaze zanimljivi i manje poznati detalji o Nobelovoj nagradi, nauče nešto što nisu znali.\nProjekat “Osvajanje Beograda“ realizuje se pod pokroviteljstvom Grada Beograda i kompanije NIS, u izvršnoj produkciji Omladinskog pozorišta DADOV.\nKljučne reči "Na gajbi kod Andrića"DadovDušan PetkovićFilip VujićMilorad ČavićOsvajanje BeogradapozorišteŽeljko Tanasković


"Uspravna Srbija će vratiti dostojanstvo građanima" | Politika | Direktno\n28. 06. 2021. 19:09 1\nU Prokuplju je danas osnovan Inicijativni odbor novog političkog pokreta "Uspravna Srbija", koji je nastao iz potrebe da se uobliče i artikulišu nove politike oslonjene na realne potrebama građana. Osnivač i predsednik odbora je Dragan Dobrašinović, predsednik Topličkog centra za demokratiju i ljudska prava u Prokuplju i predsednik Koalicije za nadzor javnih nabavki.\nKako je naveo, "dobrodošli su svi građani, koji nisu učestvovali u političkim procesima koji su doveli do urušavanja institucija, ograničavanju i kršenju građanskih prava i sloboda, koruptivnim aktivnostima i narušavanju ugleda Srbije".\n- Živimo u zemlji u kojoj su nam ugroženi i jezik i pismo, kultura i identitet zanemareni, obrazovanje omalovaženo, institucije uništene, građani pregaženi u svom elementarnom dostojanstvu. U zemlji koju vode uzurpatori, u kojoj je politički život zatrovan, trzište razoreno monopolima i kartelima. U zemlji u kojoj, najbolje od svega, uspeva korupcija, dok su čast i poštenje proterani iz politike i pretvoreni u arheološku kategoriju - kaže Dobrašinović.\nOn dodaje da je pred njima veliki posao za koji im je potrebna podrška građana koji veruju da zajedno mogu da izgrade bolje, zdravije i pravednije društvo.\nPokret Uspravna Srbija definišu kao umereno konzervativnu organizacija desnog centra, a Dobrašinović objašnjava da su rešili da formiraju ovaj pokret iz potrebe da se politika, koja je, kako tvrdi, oteta i otrgnuta od građana, vrati onima kojima stvarno pripada.\nDobrašinović je široj javnosti poznat kao neko ko se ozbiljno bavi korupcijom u državnom sistemu, kao i nadzorom javnih finansija.\nDragan Dobrašinović Uspravna Srbija


Fudbaler Liverpula: "Klop je lud"\nNaslov: Fudbaler Liverpula: "Klop je lud" Sre Mar 30, 2016 7:32 pm\nSve je više fudbalera Liverpula koji ističu "specijalnu" konekciju sa harizmatičnim nemačkim stručnjakom.Jirgen Klop još uvek nije doveo Liverpul na željenu poziciju na tabeli Premijer lige, ali je definitivno njegova velika posvećenost svakom članu tima i pogotovo sjajna saradnja sa mladim igračima, dovela do značajnog poboljšanja atmosfere u klubu i boljem razvitku akademaca iz "Melvuda".\nMladi defanzivac tima sa "Enfilda", Bred Smit izjavio je da je veoma zahvalan Klopu što mu je pružio priliku i imao veru u njegove sposobnosti i talenat, a izrazio je veoma posebnu vezu, koju ima svaki igrač sa njim.\n"On je odličan menadžer, ali je i pomalo "lud". Ništa ne prepušta slučaju, redovno razgovara sa svakim igračem pojedinačno i to nam mnogo znači", istakao je 21-godišnji Australijanac.\nInače, levonogi defanzivac je debitovao za Liverpul 2013. godine, ali nikad nije uspeo da se ustali u prvom timu, pa je prethodnu sezonu proveo u Svindonu, na pozajmici.\nProšlog leta nije uspeo da se dogovori sa klubom oko produžetka saradnje, ali po dolasku Jirgena Klopa, Smit je ipak potpisao nov ugovor u novembru, što se na kraju pokazalo kao pravo rešenje, jer je pod Klopovom "dirigentskom palicom" značajno napredovao za kratko vreme.\n"Stalno mi priča šta misli o mom radu na treningu i kvalitetima. Insistira da moram da radim na defanzivi, jer je veoma zadovoljan mojim učinkom kada se priključim napadu i konstantno mi daje savete, kako bih unapredio igru u odbrani", dodao je Smit, koji je odigrao sedam utakmica u svim takmičenjima ove sezone.\nSmit je istakao da uživa u saradnji sa bivšim trenerom Dortmunda i da se nada da će u budućnosti, svojim napornim radom, zaslužiti još više prilika u Klopovom timu.


Budućnost virtuelne stvarnosti | | PC Press\nSimon Wilkinson je stručnjak za virtuelnu realnost koji stvara svetove. Upoznajmo neke od njegovih projekata a posebno The Cube, koji će i beograđani moći da vide tokom januara…\nNakon velikog uspeha u januaru 2015, British Council po drugi put organizuje Festival britanskog filma Film and Chips u Beogradu i Novom Sadu. Publika će u bioskopima Doma omladine Beograda i Arena Cineplex, od 21. do 24. januara 2016, imati prilike da pogleda premijerne filmove najnovije britanske produkcije i upozna autore koji su svojim radom privukli veliku pažnju na najvažnijim svetskim festivalima u Berlinu, Kanu, Torontu, Veneciji i Londonu. Ova manifestacija realizuje se u saradnji sa Britanskom ambasadom u Beogradu.\nMoto festivala „Novi talenti, nove tehnologije“ poziva publiku da se upozna s mladim autorima i glumcima kojima svetska kritika predviđa blistave karijere, kao i novim tehničkim dostignućima koja neočekivano utiču na način pričanja filmske priče. Kroz filmove, ali i bogat prateći program namenjen filmskim profesionalcima, ovaj festival bavi se budućnošću filmske umetnosti – od korišćenja novih tehnologija i animacije u produkciji pa sve do novih oblika i platformi za distribuciju filmova.\nNaš sagovornik je Simon Wilkinson, stručnjak specijalizovan za virtuelnu realnost. Tokom prvih 20 godina plodne umetničke karijere gospodin Wilkinson se nije fokusirao samo na jedan medij, već je odlučio da ih koristi sve istovremeno. Počeo je u svetu muzike, potom se bavio galerijskim poslom, filmom, Internetom i širokim spektrom digitalnih umetnosti. Trenutno, kako sam kaže, stvara svetove koji se pružaju preko svih ovih medija, pričaju priče koje se prepliću i postavljaju pitanja o svetu oko nas.\nŠta za vas znači pojam virtuelna realnost?\nZa mene je virtuelna stvarnost veoma zanimljiv pojam zato što mislim da sve što nazivamo „stvarnošću“ zapravo nije ništa više nego ljudska interpretacija sveta oko nas: „stvarnost“ je za svakoga od nas lična priča koju pričamo sebi, o tome kakav je svet i mislim da, na kraju, ništa ne može biti njegova definitivna ili konačna verzija. Zbog toga je za mene tehnologija virtuelne stvarnosti, kao i kompjuterske igre, veoma zanimljiva prizma kroz koju posmatramo svet i priče koje pričamo o njemu, na isti način na koji i film. Velika razlika je u tome što virtuelna stvarnost pruža bogatije iskustvo i često zahteva perspektivu iz prvog lica (bez obzira na to da li je u pitanju naša perspektiva ili gledamo kroz oči nekog drugog). Za mene naočare za virtuelnu realnost nisu dovoljne. Pokušavam da koristim jezik, fizičke stimulanse i zvuk tako da nas pokrenu na isti način kao i „stvarnost“ i nastojim da prelijem svetove koje stvaram van horizonta naše svakodnevne perspektive.\nOpišite nam projekte kojima se trenutno bavite\nTrenutno smo u fazi pripreme produkcije jednog performansa koji se uživo izvodi u virtuelnoj stvarnosti za 16 članova publike koji će nositi VR naočare. Performans se zove Whilst the Rest Were Sleeping i, pored elektronske muzike koja će se izvoditi uživo, uključuje i kinestetičke efekte, manipulaciju VR prostorom i proširiće Circa69 svet koji se pojavljuje u The Cube i prošlom performansu Beyond the bright Black Edge of Nowhere.\nTakođe, radim i na jednoj audio‑instalaciji u virtuelnoj stvarnosti pod nazivom H0? CAN I €A$€ Y0UR MIND ?ITH0UT LYING. Instalacija primenjuje zakone fizike jedne platforme za razvoj video‑igara kako bi uz pomoć pokreta u virtuelnoj stvarnosti stvarala muziku.\nTokom Festivala Film and Chips predstavićete se projektom The Cube. Kako izgleda ova postavka, šta je zapravo Kocka?\nThe Cube počinje kao interakcija između publike i mene u virtuelnom svetu i završava se gde god nas odvede.\nDa li ste zadovoljni alatima koji nas uvode u virtuelnu realnost? Šta ste vi koristili?\nProšla godina bila je veoma interesantna kada je reč o razvoju alata. Do sada sam koristio Unity platformu za kreiranje video‑igara u saradnji sa svojim timom u Holandskoj filmskoj akademiji (gde sam gostujući predavač na predmetu Imersivni mediji) i ljudima iz studija Amoeba Design iz Velike Britanije. Tokom cele godine koristili smo Oculus DK2, a sada počinjemo da eksperimentišemo sa HTC Vive koji predstavlja fantastičan skup alata. Tokom vremena koristili smo još neke alate, ali smo ih odbacili zato što nisu bili u mogućnosti da pruže potpuno iskustvo za sva čula.\nŠta očekujete u budućnosti na polju virtuelne realnosti?\nNaredna godina biće interesantna, mada ne na način na koji smo očekivali. Činjenica je da većina ljudi nema kompjutere koji mogu da podrže Oculus ili Vive, a ni ti uređaji nisu baš jeftini. Neke procene govore da samo oko deset miliona računara ima potrebnu konfiguraciju, a to su većinom gejmerske mašine. Neke interesantne kompanije, kao što je Chinese Room koja je napravila igru Everybody’s Gone to The Rapture, praviće odlična ostvarenja namenjena za ove platforme, ali ja sam zainteresovaniji za kompanije koje će iskustvo virtuelne stvarnosti ponuditi publici u vidu umetničkih instalacija i performansa. Upotreba priče u kombinaciji sa ovim platformama još uvek je u procesu razvoja i biće veoma zanimljiva za praćenje.\nOvaj tekst smo realizovali u saradnji sa British Council-om\nAuthor Ana MaksimovićPosted on 25. January 2016. 19. July 2017. Categories NewsTags British Council, The Cube\nPrevious Previous post: Nagrađen Sagrada Familia Mikro Data Centar kompanije Schneider Electric\nNext Next post: Direktor Ericssona primio nagradu Hunger Hero


EU hitno odobrila 7.5 miliona evra Srbiji za borbu protiv COVID-19 - EU Delegacija u Srbiji\nBy Nebojsa objavljeno\t 20/03/2020 Vesti\nEvropska unija hitno je odobrila Srbiji 7,5 miliona evra bespovratnih sredstava za borbu protiv epidemije COVID-19.\nSporazum o pomoći danas su u Vladi Srbije potpisali šef Delegacije Evropske unije u Srbiji, ambasador Sem Fabrici i ministarka za evropske integracije Jadranka Joksimović. Kad god nas Srbija pozove, mi smo tu, rekao je ambasador Fabrici.\n„Ovaj virus ne zna za granice i zato moramo da pokažemo solidarnost jedni prema drugima. Samo da napomenem da, kada je u januaru i februaru počela kriza u Kini, EU je poslala oko 60 tona medicinske opreme“, napominje šef Delegacije EU.\nMinistarka Joksimović potvrdila je da će Srbija moći da dobije medicinsku opremu iz zaliha koje će biti napravljene u okviru EU Mehanizma za civilnu zaštitu, a planirana vrednost zaliha procenjuje se na 50 miliona evra.\n„Od prvog dana smo u kontaktu sa Evropskom unijom. Prvih 2 miliona od 7,5 miliona evra bespovratne pomoći od EU potrošićemo na prevoz medicinske opreme iz Kine i Indije“, kaže ministara za evropske integracije Jadranka Joksimović.\nSamo u zdravstvenom sektoru, ono što je EU uradila sa Srbijom u prethodnih 20 godinaje od fundamentalnog značaja za funkcioniosanje sistema koji danas postoji. EU je donirala više od 200 miliona evra i dala kredite u iznosu od 250 miliona drugima da bi sistem zdravstvene zaštite u Srbiji učinili jačim. To je osnova koja će pomoći Srbiji da prevaziđe virus COVID-19.\nSretvima Unije opremljene su bolnice, laboratorije, institute za javno zdravlje i zavode za transfuziju krvi i obezbedila 252 ambulantna vozila za zdravstvene centre širom Srbije, od kojih je 122 isporučeno sa transportnim respiratorima. EU je samo za taj projekat donirala 8,7 miliona evra.\nEvropska komisija tokom ove nedelje je odlučila da napravi stratešku zalihu medicinske opreme kao što su respiratori i zaštitne maske kako bi se pomoglo zemljama članicama Mehanizma civilne zaštite EU da se izbore sa pandemijom COVID-19. Srbija je članica Mehanizma od 2015. godine.\nZalihe medicinske opreme uključuju stvari kao što su:\nmedicinska oprema za intenzivnu negu kao što su respiratori,\nličnu zaštitnu opremu poput maski za višekratnu upotrebu, vakcine i terapeutike\nNa samom početku izbijanja COVID-19, Evropska unija je takođe koordinisala i sufinansirala isporuku sanitetskog materijala Kini kroz Mehanizam EU za civilnu zaštitu. Evropska unija je isporučila Kini veliku količinu lične zaštitne opreme (uključujući milione maski, zaštitnih odela, sredstava za dezinfekciju), a obezbedile su je Francuska, Nemačka, Italija, Letonija, Estonija, Austrija, Češka Republika, Mađarska i Slovenija.\nEU je takođe organizovala i platila evakuaciju 5 srpskih državljanja koji su bili zaglavljeni u Vuhanu i najugroženijim oblastima Azije prošlog meseca.\nEU pomaže deci iz Svratišta i romskim porodicama


Dajana Kruger i Džošua Džekson se venčali u tajnosti - Hello! magazin\nDajana Kruger i Džošua Džekson se venčali u tajnosti\nNakon devet godina veze svoju ljubav ozvaničili su Dajana Kruger i Džošua Džekson, pišu američki mediji. Uprkos tome što glumački par nije potvrdio ovu informaciju, novinari tvrde da imaju dokaze da je dugogodišnja romansa krunisana brakom.\nProteklog vikenda tridesetosmogodišnja Nemica i njen partner prisustvovali su jednom događaju na kojem je na glumičinoj ruci primećen prsten koji dotad nije nosila, a na dodeli CFDA nagrada dve godine mlađi Džekson nasmejao je publiku rečenicom da je za zvižduk koji se prolomio salom u trenutku kada je preuzimao priznanje sigurno odgovorna njegova žena.\nPar je u vezi od 2006. godine, a Dajana je govorila da braku ne pridaje nikakvu važnost s obzirom na to da se neposredno pre veze sa Džošuom razvela od francuskog kolege Gijoma Kaneta sa kojim je u bračnoj zajednici provela pet godina. On se nakon razvoda upustio u vezu sa oskarovkom Marion Kotijar koja mu je pre četiri godine rodila sina Marsela.


Naslovna » BG svaštara » Tech Radar » Kompanija “COMING – Computer Engineering” proslavila 25 godina postojanja\nDuB volonteri 12. januar 2017. Tech Radar Postavite komentar\nJedan od vodećih sistem integratora i pružalaca Cloud usluga na domaćem tržištu kompanija „COMING – Computer Engineering“ proslavila je 25 godina postojanja, najavljujući nove usluge u budućnosti koje će upotpunosti transformisati postojeće načine poslovanja malih, srednjih i velikih preduzeća. U saradnji sa najvećim IT vendorima na svetu kompanija „COMING – Computer Engineering“ ima ideju, želju i potrebu da u najskorijoj budućnosti domaćem tržištu predstavi kompletna i napredna Cloud rešenja koja će doneti najviši mogući sistem bezbednosti podataka, brzu i jednostavnu migraciju sa tradicionalnih na Cloud servere i servise koji će sakodnevno obavljanje poslova učiniti bržim, lakšim i jednostavnijim.\nKompanija „COMING – Computer Engineering“ osnovana je 1991. godine sa ciljem da kreira, razvija, implementira, prodaje i pruža usluge podrške IT sistema, kako bi izašla u susret potrebama i zahtevima preduzeća različitih profila sa ovih prostora. U poslednjih 5 godina kompanija je postala vodeća na domaćem tržištu u oblasti pružanja Cloud usluga i servisa.\nTagovibackup bezbednost BI cloud coming coming computer engineering crm Disaster Recovery erp informatika integracija it IT rešenja konferencija oblak Pametni oblak poslovna rešenja rešenja sistem integrator smart cloud studija slučaja studije slučaja virtuelizacija\nPrethodni 10. Skate Helena u Ledenoj dvorani „Pionir“\nSledeći Air Serbia: Jeftinije avio karte – Happy Friday (13. jan. 2017)


Sistem za evidenciju radnog vremena | Watchout Security\n“Ako ne znate ili ne možete da upravljate svojim vremenom, čime onda uopšte možete da upravljate? “\nTri su važna segmenta u funkcionisanju savremene organizacije.\nEvidencija radnog vremena, kontrola kretanja kroz objekat i dozvola pristupa autorizovanim kadrovima u restriktivne prostorije,\nZKTime je sistem za evidenciju radnog vremena zaposlenih i/ili kontrolu pristupa.\nOvim sistemom sprečava se nepotrebno i nedozvoljeno kretanje po objektu, čime se povećava nivo bezbednosti i doprinosi racionalnijem i efikasnijem poslovanju.\nZKTime sistem koristi se za praćenje i evidentiranje radnog vremena.\nOmogućuje potpunu i efikasnu kontrolu vremena koje zaposleni provedu na poslu,\nkontrolu njihovog kašnjenja,\ni završnog obračuna troškova za zaposlene.\nIzveštaje koje dobijatesa našeg sistema su:\nNeopravdani izostanak duže od 48h\nOstvareni sati rekapitulacija\nOstvareni sati za period\nPrisutnost po smenama\nZa detaljne informacije ili za zakazivanje prezentacije, uputite nam zahtev za ponudu na linku ispod.


Troškovi života uduplani – Informer\nTroškovi života uduplani\nPodjednako sumorna je i računica udruženja za zaštitu potrošača, prema kojoj je hrana prije 10 godina za četvoročlanu porodicu koštala 343 KM mjesečno, a danas je za prehrambene artikle za četiri osobe potrebno izdvojiti 800. Zbog toga će, tvrde u nevladinom sektoru, tek sljedeće godine građani na svojoj koži osjetiti šta je “prava” recesija.\n“Vlast je sebi sama formirala platu, a ostali građani došli su u bezizlaznu situaciju, tako da su zaduženi čak i naši praunuci. Dok 10 do 15 odsto stanovništva živi tako da im nikada nije bilo bolje i ne stide se zbog toga, u državi puca po svim šavovima. Zatvaraju se trgovine i proizvodni pogoni, a sve više ljudi je na evidencijama humanitarnih organizacija”, kritikuje Mesud Lakota, sekretar Udruženja za zaštitu interesa potrošača BiH.\nDa se potrošači svakodnevno suočavaju s trendom stalnog i nekontrolisanog rasta cijena na tržištu robe i usluga, potrebnih za njihove egzistencijalne potrebe, slažu se i u Instituciji ombudsmana za zaštitu potrošača u BiH.\nStatistički podaci pokazuju da bh. potrošači za hranu izdvoje mnogo više sredstva iz svog budžeta nego građani zemalja Evropske unije. Ilustrativan je podatak da prosječna evropska porodica izdvoji za hranu 16 odsto od ukupnih prihoda, dok je u BiH taj udio 50 odsto.\nodsto od ukupnih prihoda za hranu troše stanovnici EU\nodsto novca u bh. domaćinstvima bude potrošeno na ishranu ukućana\nKM prije 10 godina mjesečno koštala hrana za četvoročlanu porodicu\nKM danas potrebno mjesečno domaćinstvu za prehrambene namirnice\nI. Sarajevo: Žena preminula u hotelskoj sobi\nUhapšena žena koja je ubila bebu i sakrila u zamrzivaču


„Aktivni kviz“ u petak u Osojanu - Radio Kosovska Mitrovica\n„Aktivni kviz“ u petak u Osojanu\n10. March 2022, 16:59\nU Osojanu će u petak biti organizovan „Aktivni kviz“, sa namerom da podstakne stanovnike iz ove povratničke sredine i ostalih sela u kojima živi srpska zajednica u ovom regionu, da budu aktivniji deo društva.\nKviz opšte informisanosti organizuje NVO Aktiv u sklopu projekta „Aktivni mladi – aktivna zajednica“, koji se sprovodi na teritoriji Pećkog okruga.\n„Moram da napomenem da ovaj kviz nema ograničenja što se tiče godina, tako da sve generacije mogu da učestvuju. Svi koji se prijave, mogu da očekuju dobru zabavu, dobro druženje zdravo rivalstvo i nešto sto u Osojanu nije organizovano verovatno od kraja osamdrsetih“, kaže koordinator Danilo Đurić.\nOvakvi događaji u srpskim sredinama u Pećkog okruga su retkost, što je izazvalo veliko interesovanje.\nĐurić kaže da za sada ima prijavljeno pet ekipa a da će ih biti još. Svi oni koji žele da se prijave to mogu uraditi do četvrtka 10.03.2022. godine do 16:00 sati na Viber/VhatsApp broj 0640771719.


Predsednik Vučić slomljen od tuge: Počivaj u miru, učinio si sve za svoju Srbiju... - alo.rs\nAUTOR: Alo.rs/ RTS/ M. G. DATUM I VREME: 25.01.2021. 18:44\nBitku sa virusom korona izgubio je dugogodišnji načelnik Sektora za vanredne situacije Predrag Marić, a ova vest našla se kao udarna u Dnevniku 1 RTS-a, a li i svim drugim informativnim emisijama i medijima u Srbiji.\nBio je jedan od najzaslužnijih, što je pri MUP-u formiran zaseban sektor za vanredne situacije na čijem je čelu bio 15 godina.\nOdlikovan je ordenom Nacionalnog reda za posebne zasluge u rangu viteza francuske države, kao i zlatnom medaljom za revnosnu službu koju dodeljuje predsednik Srbije. Bio je član Kriznog štaba za borbu protiv virusa korona.\nU široj javnosti ostaće upamćen i po danonoćnom angažovanju tokom katastrofalnih poplava 2014. godine, ali i ostalih prirodnih neopgoda.\nPredrag Marić, Foto: Printscreen\nPredsednik Srbije Aleksandar Vučić uputio je saučešće povodom smrti Predraga Marića.\nI ministar unutrašnjih poslova Aleksandar Vulin uputio je izraze najdubljeg saučešća porodici povodom preranog odlaska izuzetnog čoveka, vrhunskog profesionalaca i velikog humaniste, načelnika Sektora za vanredne situacije i pomoćnika ministra Predraga Marića.\n- U svojoj višedecenijskoj karijeri u Ministarstvu unutrašnjih poslova Predrag Marić ostavio je snažan pečat i postavio visoke standarde profesionalizma, odgovornosti, znanja i časti. Suočavajući se sa velikim izazovima i neretko vrlo teškim situacijama u poslu koji je obavljao, uspešno ih je rešavao, čuvajući kako lični tako i ugled i integritet celog Ministarstva unutrašnjih poslova. Praznina nastala njegovim odlaskom bolno će trajati - navodi se u telegramu saučešća ministra Vulina.\nNa pruzi Beograd-Bar se u poslednje četiri decenije tokom ovog meseca događaju stravične nesreće\nKod njega pronađena fotografije osobe koju je trebalo da likvidira, kada su videli ko je meta, alarmirane su sve službe na Balkanu!\n10 vozača zadržano zbog teške ili potpune alkoholisanosti


"Transsibirska proza" i ove sezone u teatru Le Studio\nNaslovna » Izlasci » Pozorište » „Transsibirska proza“ i ove sezone u teatru Le Studio\nLe Studio - Transsibirska proza\nAh Neša 27. oktobar 2014. Pozorište Postavite komentar\nU petak, 31. oktobra, i u subotu, 1. novembra, na bini u Venizelosovoj 42 publika će ponovo moći da vidi multimedijalno delo u kom se pozorište ukršta s pesmom, muzikom, kabareom, videom, pozorištem senki i lutkarskim pozorištem.\nPutem mnoštva izražajnih sredstava koja se u predstavi koriste, ostvaruju se pozorišne, vizuelne, koreografske i muzičke harmonije poeme „Transsibirska proza“ Bleza Sandrara, poeme koja predstavlja revoluciju u savremenoj književnosti, odu modernom svetu, brzom životu i mašinama.\nKao što je sama poema „Transsibirska proza“ pomerila granice književnosti, tako i ova predstava pomera granice savremenog teatra. U pitanju je istinski magičan doživljaj, san koji publika sanja otvorenih očiju, dok biva uvučena u svet muzike, plesa, lutki i senki, svet u kom granica između scene i gledališta prestaje da postoji.\nPredstave počinju u 20.00, a zbog malog broja mesta preporučujemo da se karte rezervišu unapred na 064/1871-731. (danubeogradu.rs)\nTagovidub izlasci le studio pozorište vesti\nPrethodni Pčelica: David Vartabedijan – Ilustrovani rokenrol vodič\nSledeći U sredu počinje Green Fest 2014


pink.rs | Vulin: Vučićeva poseta Kosovu velika diplomatska pobeda Srbije\nVulin je gostujući na Javnom servisu ocenio da je Vučićeva poseta srpskim sredinama na Kosovu i Metohiji pokazatelj da je Srbija postala ravnopravan faktor u medjunarodnim odnosima.\n- Ova poseta je meĐunarodna pobeda Aleksandra Vučića, ona pokazuje da su se stvari u medjunarodnoj zajednici promenile za Srbiju zahvaljujući radu Aleksandra Vučića od 2012. godine - kazao je ministar.\nUpitan za bezbednosne izazove posete srpskog predsednika Kosovu i Metohiji, Vulin je kazao da je situacija "veoma složena" ali da nadležne službe Srbije "budno" prate sva dešavanja na terenu kao i da će učiniti sve da ne dodje do bilo kakvog ugrožavanja Vučićeve bezbednosti.\n- Uvek postoje ekstremisti kojima nije u interesu da se postigne kompromisno rešenje ali i u Prištini i u međunarodnoj zajednici moraju da shvate da je odnos prema bezbednosti Aleksandra Vučića odnos prema Srbiji - rekao je ministar.\nGovoreći o današnjoj svečanosti na kojoj će u Beogradu biti promovisana najmladja klasa oficira Vojske Srbije, Vulin je najavio da će kako je rekao, "posle dugo vremena", biti izvršen prelet tri lovačka aviona Mig-29 koji će nositi imena pilota poginulih u odbrani Srbije, po tri aviona "Supergaleb G-4" i "Orao" kao i tri helikoptera "Gazela".


Lov i još ponešto - OWN:Srbija na svetskoj izložbi lovstva - drugi o nama\nOWN:Srbija na svetskoj izložbi lovstva - drugi o nama\nKako smo već pisali da je Srbija zahvaljujući trudu i znanju grupe ljudi koji su uspešno izneli teret organizacije\n- ljudi iz JP Vojvodinašume i JP Srbijašume, i dela ljudi iz lovačkih organizacija i Nacionalnih parkova, počele su da se pojavljuju i nezavisne i objektivne ocene kako kompletnog nastupa Srbije na Svetskoj izložbi lovstva tako i o pojedinim segmentima tog nastupa. Sve javno iznete ocene koje su do nas stigle se slažu u jednom: Srbija se uspešno predstavila na Svetskoj izložbi, a štand Srbije je ocenjen kao jedan od tri najbolja - dakle, ovo nije navijačko patriotska ocena nego ocena ljudi van Srbije koji su kompetentni da takve ocene iznose i čije ocene nisu samo kurtoazne.\nMi smo za ovu priliku izdvojili pisanje najvećeg i najznačajnijeg lovačkog magazina u Madjarskoj - 'Nimrod', u kom je objavljen članak koji je napisao glavni urednik magazina Szilagyi Bay Peter, gde se govori o prezentaciji koju je na štandu CIC (klik na sliku uz tekst za uvećanje) održala Sanja Momčilović Bognič, predsednica Damskog lovačkog kluba Bečej, zamenik predsednika LSV i medjunarodni kinološki sudija. Razlog što smo baš taj članak izdvojili jeste što vrlo konkretno govori o lovu vuka i o konkretnom lovištu u Srbiji, čime je na najvišem nivou odradjena prezentacija lova na odredjenu vrstu u tačno odredjenom lovištu - znači, konkretna i direktna poruka i informacija svim zainteresovanima, od lovaca turista do lovnih i naučnih radnika koji proučavaju karnivore. Drugi razlog jeste što je lov na vuka kompetitivna prednost Srbije u odnosu na druge zemlje, prednost koju bi naši lovni radnici trebalo da znaju da iskoriste na pravi način, po ugledu na Žagubicu koja je to na vreme i na pravi način uradila. Nema cenu kada se na Svetskoj izložbi na štandu CIC čuju reči 'Srbija, Homolje, Žagubica, vuk'!\nČlanak iz 'Nimroda' objavljujemo u celosti (prevod sa madjarskog Siles Nagy Julijana, DLK Bečej):\n'Na štandu Međunarodnog lovstva i Saveta za zaštitu divljači, u Međunarodnoj hali u „A“ paviljonu, Sanja Momčilović Bognič, međunarodni Kinološki sudija, koja je u Srbiji i na Balkanu priznata lovkinja, održala prezentaciju, tema je bila: Zveri u Srbiji.\nOna je u svom izlaganju prezentovala lovište u istočnoj Srbiji, Žagubica kojim koordinira predsednik udruženja, Branislav Bane-Živković. Ovo lovište je jedno od najvećih lovišta u Srbiji, prostire se na 70 000 hektara netaknute prirode.\nVukovi u zimskom periodu sa okolnih planina silaze u niže krajeve, tako da od novembra do marta meseca drže pod velikim pritiskom ceo region, napadaju divlje i domaće životinje i lovačke pse.\nU Žagubici su ljudi ubeđeni da je pas poslastica za vuka. Iz razloga smanjenja štete lovci prave mrcinište gde hrane vuka i tako uspevaju da ga drže pod kontrolom. Organizacijom pogonskih lovova i pravljenjem stabilnih čeka u blizini mrciništa uspevaju da brojno stanje vuka drže pod kontrolom.\nTokom celog izaganja prikazivane su interesantne slike i podaci o lovištu, gde je među prisutnima pažljivo pratio Marghescu Tamas, generalni direktor CIC-a.'


БАЛОН РАСТЕ: Свет на корак од нове велике кризе\nBALON RASTE: Svet na korak od nove velike krize\nNajnovija kretanja na svetskom berzanskom tržištu, sudeći po analizi Banke Amerike koju je objavio „Blumberg“, slična su onima iz 1998. godine kada je došlo do ekonomske krize u azijskom regionu.\nAnalitičar ruske firme za konsalting „Finam“ Sergej Drozdov smatra da je scenario kolege iz Banke Amerika moguć, ali i napominje da do toga sigurno neće doći ove godine, ali bi tome mogli da prisustvujemo već u narednoj.\nEkspert primećuje prilično interesantnu činjenicu na američkoj berzi — velika je količina ponovnog otkupa hartija od vrednosti od strane korporacija i to sa „velikodušnim“ dividendama. Međutim, on napominje da će, prema rezultatima stres testova Feda, dve od šest najvećih banaka sa Volstrita — Goldman Saks i Morgan Stenli — morati da zamrznu dividende i otkupe akcije na sadašnjem nivou.\n„Izgleda da vodeći menadžeri shvataju da je kraj negde blizu, a pokušavaju da novac preusmere u dividende i otkupe hartija od vrednosti“, kaže Drozdov.\nI urednica „Ekonometra“ i magazina „Biznis“ Radojka Nikolić smatra da o krizi u ovoj godini ne može biti reči, na šta upućuju dosadašnji pokazatelji.\nUz ogradu da je sve moguće u dinamičnom svetu u kome živimo, gde je sve povezano i sa politikom, ona ipak ocenjuje da trenutna situacija teško može da bude kapisla za novu krizu kakva je čitav svet pogodila 2008. godine.\n„Parcijalno se javljaju krize u pojedinim segmentima, na pojedinim kontinentima, u različitim segmentima poslovanja i oblastima, ali ovaj oblik krize kakav se dogodio 2008. godine, koji je krenuo iz bankarskog i sektora osiguranja, a preslikao se i na realni sektor i pogodio privrede svih zemalja, teško je očekivati da može na taj način da se ponovi“, kaže Nikolićeva za Sputnjik.\nOna napominje da su krajem prošle godine predstavljeni rezultati o poslovanju malih i srednjih preduzeća u EU, koji i u zemljama Unije stvaraju najveći deo BDP-a i analiza je pokazala da je tek početkom 2017. godine privreda došla na nivo poslovanja koji je imala pre krize 2008. godine.\nNikolićeva je ukazala na procene svih relevantnih međunarodnih institucija, Svetske banke, MMF-a, IBRD, prema kojim će, ne samo ova biti godina uspeha i dobrog razvoja, nego i 2019. i 2020. godina. Ove godine globalna ekonomija bi trebalo da poraste 4,0 odsto, što je vrlo visoko, a procene su da će sledeće godine biti čak 5,0 odsto, napominje ona.\nMeđutim, dodaje da je čula i zanimljivu opservaciju prvog čoveka „Erste grupe“ kada je ona sumirala prošlogodišnji dobar rezultat, čiji se profit meri milijardama evra. Iako su očekivanja dobra i za narednu godinu, na pitanje da li je moguće da se ipak pojavi neka kriza, njegov odgovor je bio da je ona moguća.\n„Ovoga puta, kriza bi mogla da dođe opet iz sektora nekretnina, kao što se to već dogodilo 2008. godine, a drugi sektor od koga se potencijalno plaše da bi mogao da eksplodira su kriptovalute“, prenosi sagovornica Sputnjika ocenu čelnika „Erste grupe“.\n„Kada je reč o svetskoj krizi, uglavnom je vide ponovo u tom velikom usponu tržišta nekretnina i kroz kriptovalute koje potencijalno mogu da budu balon koji može da eksplodira“, precizirala je Nikolićeva za Sputnjik.\nzapadna privreda uključuje recesiju svakih 5 do maksimum 10 godina kada ona proguta sve što se postiglo, kako na makro tako i na mikro planu jer ljuidi ostaju bez kupljenih stanova na kredit i bez poslova.\nMa nama bi bilo isto. Od smrti "diktatora i komunjare" Tita svet se prosto utrkivao ko ce pre da dograbi deo svoje kolonije od rasturene Jugoslavije. Da se to desi imali bi cast da vidimo kako druge drzave podnose katance na fabrickim kapijama i hranu iz kontejnera. Jedino sto znam to je da ce oni najbogatiji u svetu prebrojati svoje zlatne poluge, otici svojim jahtama na krstarenje i sacekati da se drzavni vrh opet pokolje medju sobom. A onda ce kupiti jos preduzeca po nizim cenama od realne vrednosti i bice jos bogatiji. Tako ispada da krizu proizvode najbogatiji kako bi se jos vise obogatili.


Rezultati pretrage za: mandić\nMandić:Prvi koraci Krivokapića ka Srbiji i Republici Srpskoj\nJedan od lidera DF-a i predsednik Nove srpske demokratije u Crnoj Gori Andrija Mandić izjavio je da smatra da bi prvi potezi mandatara crnogorske Vlade Zdravka Krivokapića, kada je u pitanju region, trebalo da budu usmereni na Srpsku i Srbiju.\nLider građanske inicijative Crno na bijelo Dritan Abazović izjavio je da je na današnjem sastanku lidera parlamentarne većine sa mandatarom Zdravkom Krivokapićem dogovoren koncept ekspertske vlade u Crnoj Gori.\nMandić: Dolazak Vučića u Crnu Goru bio bi ohrabrenje\nDolazak predsednika Srbije Aleksandra Vučića na Badnje veče među Srbe na severu Crne Gore bio bi veliki dan za nas, ali i za opšte jedinstvo srpskog naroda, kaže za Tanjug Andrija Mandić, jedan od lidera crnogorskog Demokratskog fronta.\nBronza za Mandićevu i Krivokuću na EP u Dablinu\nTekvondo: Bronza i za Milicu Mandić u Bariju\nSvečana sednica Glavnog odbora crnogorske stranke Nove srpske demokratije, na kojoj je uručen orden Marka Dakovića srpskom pesniku Matiji Bećkoviću održana je u Beogradu. Lider Nove srpske demokratije i jedan od lidera Demokratskog fronta Andrija Mandić kaže za RTS da se crnogorska vlast obrukala što je zabranila velikom pesniku da dođe u svoj rodni kraj.\nMandić:Đukanović uradio sve što je mogao protiv Srba\nCrnogorski mediji pišu da su se lideri opozicionog Demokratskog fronta Andrija Mandić i Milan Knežević vratili iz Beograda službenim avionom predsednika Srbije Aleksandra Vučića.


Najava događaja – Svečano otvorenje manifestacije Dani vakufa – Balkan\nNajava događaja – Svečano otvorenje manifestacije Dani vakufa\nPosted on May 28, 2022 May 28, 2022 3 views\nDeseta jubilarna manifestacija „Dani vakufa“ bit će otvorena sutra, u petak 27. maja 2022. godine, svečanim programom koji će biti održan u Gazi Husrev-begovoj biblioteci u Sarajevu, s početkom u 14.30 sati.\nProgramom Manifestacije je predviđena su obraćanje resiul-uleme Islamske zajednice u Bosni i Hercegovini Husein-ef. Kavazovića i generalnog direktora Generalne direkcije vakufa Republike Turske Burhana Ersoya.\nIzjave za novinare planirane su za 14.15 sati, kada će se medijima, kako je najavljeno, obratiti direktor Vakufske direkcije Islamske zajednice (IZ) dr. Senaid Zajimović i zamjenik generalnog direktora Generalne direkcije vakufa Republike Turske Aydin Cem Aslanbay.\nU okviru sutrašnjeg programa bit će dodijeljene i plakete najistaknutijim vakifima za 2019., 2020. i 2021. godinu, te otvorena izložba o očuvanju autentičnosti bosanskih džamija.\nNajava događaja – Poziv za akreditovanje


Četiri poze u kojima ćete doživeti jači orgazam\nAko niste znali, mnogi jastuk koriste da bi im seksualni život bio bolji.\nIstovremeni dvostruki orgazmi se smatraju najvećim seksualnim užitkom, ali, po mišljenju stručnjaka, moguće je da ih doživite zajedno. Koliko god vam to izgledalo nemoguće i kompleksno,...\nSeks se ne završava orgazmom, potrebno je više za potpuno zadovoljstvo\nRedovno upražnjavate seks sa partnerom, ali se posle završnice uvek osećate kao da je prestala čar i da intimizacije više nema.\nKo češće glumi orgazam, udate, ili žene u vezama?\nIstraživanja pokazuju da čak 68 odsto žena, s vremena na vreme, glumi orgazam. To najčešće rade da se osoba sa kojom su u krevetu ne bi osećala loše.\nEvo šta muškarci misle o odglumljenom orgazmu\nVerovatno da nema žene koja bar jednom u životu nije odglumila orgazam. Bezbroj istraživanja je o tome rađeno, a najčršći razlog zbog koga se lepše polovine odlučuju na glumu jeste da bi...